text: 1Ananias sutiyoq runam warmin Safirapiwan rantikururqaku chakrankuta. 2Paykunam wakin qollqeta rakikuykurqaku, Ananiasmi apostolkunaman aparqa wakillanta llapanta hina. Warminpas sumaqtam yacharqa kay engaño rurasqankutaqa. 3Hinaptinmi Pedro nirqa: —Ananias ¿imanasqamá Satanasqa tanqaypaq-tanqaykusurqanki chakramanta pagasusqayki wakin qollqeta rakikuykuspayki Chuya Espirituta llullakunaykipaqqa? 4¿Manachum chakraykiqa qampa karqa? Ña rantikuruptikiqa ¿manachum qampa karqa chay qollqeqa? Diostam llullakurunkiqa, manam runakunatachu —nispa. 5Kayta uyariruspanmi Ananias qonqayta pampaman wichiykuspa wañururqa. Chaymi llapallan yachaqkuna anchallataña mancharikururqaku. 6Hinaptinmi cuerponta wankuykuspanku jovenkuna wantururqaku pampamunankupaq. 7Yaqa kimsa hora pasaruptinmi Ananiaspa warminpas hamurqa kay pasakusqanmanta mana imatapas yachastin. 8Chaymi Pedro tapurqa: —¿Chay precio nisqaykichikpichum rantikurqankichik chakraykichikta? —nispa. Hinaptinmi Safira nirqa: —Arí, chay preciopim —nispa. 9Pedroñataqmi nirqa: —¿Imanasqamá tanteanakururqankichik Señorpa Espiritunta pruebanaykichikpaqqa? Waqaya yaykumuchkankuña qosayki pampamuq runakuna, kunanñataqmi qamta apasunki —nispa. 10Niruptillanmi Pedropa ñawpaqninman Safira wichiykuspan wañururqa. Chaymi jovenkuna yaykuruspanku wañusqataña tariykuspanku aparqaku qosanpa waqtanpi pampamunankupaq. 11Chaymi llapa iñiqkunawan lliw chayta llapallan yachaqkuna llumpayta mancharikurqaku. 12Llapa iñiqkunam huk sonqolla huñunakuqku templopi kaq Salomonpa Portalninpi, apostolkunam Diospa atiyninwan admirakuypaq milagrokunata runakunapi ruraqku. 13Wakin runa paykunaman asuykuyta manchakuptinpas runakunapa hatunchasqanmi karqaku. 14Achka runakunam qaripas-warmipas Señor Jesucristoman iñikuspanku sapa punchaw miraqku. 15Onqoqkunatam qatakunapi chaynataq chakanakunapi callekunaman horqomuqku: “Ichapas Pedro llantuykuspallanpas sanoyarachinman” nispanku. 16Chaynallataqmi huklaw llaqtakunamantapas hamuqku achka runakuna Jerusalenman onqoqninkuta hinaspa demoniopa ñakarichisqan runakunata apamuspanku chaymi llapallanku sanoyaqku. 17Sacerdotekunapa jefenkunam qatiqnin saduceokunamanta kaqkunapiwan llumpayta envidiakurqaku. 18Hinaspam apostolkunata hapiruspanku calabozoman hinarurqaku. 19Ichaqa chay tutam Señorpa angelnin hamuspan punkuta kicharurqa. Paykunata horqoruspanmi nirqa: 20—Temploman rispaykichikyá runakunaman willakamuychik kay mosoq vidamanta tukuy kay yachachikuykunata —nispa. 21Chaymi achikyaruptillan temploman rispanku yachachirqaku. Sacerdotekunapa jefenkunañataqmi paywan kaqkunapiwan cortepi huñunakunankupaq qayachirqaku Israel casta runakunapi lliw kamachikuqkunata. Hinaspankum kacharqaku apostolkunata calabozomanta pusamunankupaq. 22Guardiakuna calabozoman chayaruspañataqmi apostolkunataqa manaña tarimurqakuchu chaymi kutirispanku willakurqaku: 23—Calabozotam tariramuniku hina wichqasqata, punkupi guardiakunapas hinallam cuidachkan, kichaykuptiykuñataqmi ukupiqa manaña pipas kasqachu —nispa. 24Templopi cuidaq guardiakunapa jefenwan sacerdotekunapa jefen chayta uyariruspankum tapunakurqaku: —¿Imaraqchá pasakunqapas? —nispanku. 25Chay ratollam huk runa hamuspan nirqa: —Chay calabozopi wichqasqaykichik runakunaqa templopim yachachichkanku —nispa. 26Hinaptinmi guardiakuna jefenkupiwan rirqaku hinaspam runakuna rumiwan choqaparunankumanta mana imanaspalla manchakuspanku pusamurqaku. 27Chay autoridadkunapa kasqanman pusaramuptinkum sacerdotekunapa jefen nirqa: 28—Ñam kamachirqaykikuña Jesusmantaqa ama yachachinaykichikpaq. Ichaqa Jerusalenpi lliw runakunata yacharachispam ñoqaykuta culpawankiku chay Jesuspa wañusqanmanta. 29Hinaptinmi wakin apostolkunapiwan Pedro nirqa: —Runakunamanta puntataqa Diostam kasukuna. 30Qamkunam Jesusta chakataruspaykichik wañurachirqankichik ichaqa abuelonchikkunapa Diosninmi kawsarirachimurqa. 31Paytam Dios hatunchaspa hoqarirun alleq lawninman munaychakunanpaq hinaspa salvaqninchik kananpaq chaynapi Israel castamasinchikkuna huchankumanta wanakuspa pampachasqa kanankupaq. 32Kaykunamantaqa ñoqaykum testigo kaniku, testigotaqmi kasukuqninkunaman Diospa qosqan Chuya Espiritupas. 33Autoridadkunañataqmi kaykunata uyariruspanku llumpayta piñakururqaku hinaspam wañurachinankupaq rimanakurqaku. 34Hina chay autoridadkunawanmi kachkarqa huk fariseo Gamaliel sutiyoq. Paymi karqa Diospa leyninmanta yachachiq maestro. Paytam llapa runakuna llumpayta respetaqku. Paymi sayarispan kamachirqa apostolkuna huklawman lloqsiykunankupaq. 35Hinaspam llapa autoridadkunata nirqa: —Israelpa miraynin masiykuna, allinta piensaychik imam kay runakunawan ruranaykichikta. 36Ñawpaq punchawkunapim Teudas hatarirurqa allin hatun reqsisqapaq hapikuspan. Paytam qatirqaku yaqa tawa pachak runakuna ichaqa wañurachiptinkum qatiqninkunapas lliw cheqerurqaku, chaynapim yanqapaq karqa. 37Chaynallataqmi Galilea lawmanta kaq Judaspas censo punchawkunapi llapa runakunata hatarirachirqa ichaqa paytapas wañurachirqakum hinaptinmi qatiqninkunapas tukuy hinastinman cheqerurqaku. 38Chaymi nikichik, ama imanaychikchu kay runakunataqa, paykunataqa hawkallatayá dejaychik. Sichu yachachisqanku otaq imam rurasqanku runakunallamanta kaptinqa chinkarunqam. 39Diosmanta kaptinmi ichaqa imayna puchukarachiytapas mana atiwaqchikchu. Cuidakuychik, yanqañataq Diospa contranpi peleachkawaqchik —nispa. 40Chaymi lliwchanku paypa nisqanta kasuspanku apostolkunata qayaykuspa azoterqaku. Jesuspa sutinmanta amaña rimanankupaq kamachispallam kachaykurqaku. 41Chaymi cortemanta apostolkuna lloqsirqaku llumpay kusisqallaña Jesucristopa sutinmanta penqakuykunata ñakarinankupaq Diospa permetisqankurayku. 42Mana samaykuspankum sapa punchaw templopi hinaspa wasikunapi yachachiqku hinaspa Jesucristomanta willakuqku.


c: text/html

text:
1
Juan kay libruta killkarkan yachachikunanpa pimi Jesukristu nishpa.
1Kallarinanpi manara nima laya tiyaptinra Jesukristu Tata Dioswan tantalla kawsarkan. Payka Tata Dioswan sukllalla karkan. Payka rimashpa Tata Diospa yuyayninta yachachikurkan. 2Manara nima laya tiyaptinra Jesukristuka Tata Dioswan tantalla kawsaykarkan. 3Tata Dios kamachiptin payka tukuy laya tiyakta rurarkan. Jesukristu mana rurashka kaptinka mana nima laya tiyanmanchu. 4Payllami tukuy runakunata kawsachiwashkanchisapa. Iden suk kawachiwakninchi lusshina kay allpaman shamurkan Tata Diospa yuyayninta tukuy runakunata yachachiwananchikunapa.
5Jesukristu lusshina kashpa Tata Diospa yuyayninta yachachiwanchisapa. Mana nima laya tuta atipanchu lusta wañuchiyta. Manami ni pi nima layapi atipansapachu paypa yachachikunanta chinkachiyta.
6-7Tata Dioska suk runa Juanta kachamurkan runakunata yachachinankunapa Jesukristu chay lus kananta. Juanka runakunata yachachirkansapa kreyinankunapa Jesukristu lus kananta. 8Juanka manami luschu karkan. Paytaka Tata Dios kachamurkan yachachikunanpa Jesukristu lus kananta.
9Jesukristu deveras lus kashpa kay allpaman shamurkan tukuy runakunata yachachinankunapa Tata Dios sukaman allima sukaman kuyakuk kananta. 10Jesukristu Tata Diospa yuyayninta yachachikuk kaykashpa kay allpaman shamurkan. Tata Dios paywan tukuy layata rurarkan. Chashna rurashka kashpapish kay allpaman shamuptin runakuna mana riksirkansapachu.
11Jesukristu tukuy runakunata rurawashkanchikunarayku payllapami kanchisapa. Chashna rurawashkanchikuna kaptinpish aypa runakuna payta mana chaskirkansapachu. 12Chaymanta ñukanchikuna Jesukristuta tukuy shunku kreyishpa payta chaskiptinchikuna Tata Dios atipachiwanchisapa wambrankuna kananchikunapa. 13Mana tatanchi mamanchikunamanta nasishkanchikunaraykuchu nima paykunapa munashkankunaraykuchu Tata Diospa wambrankuna kanchisapa. Kikin Tata Dios munashkanrayku paypa wambrankuna kanchisapa.
14Tata Diospa yuyayninta yachachikuk Jesukristuka kay allpaman shamurkan runa kananpa. Payka ñukaykunawan tantalla kawsashpa allillata rurashpa tukuy pita kuyashpa kawsarkan. Ñukaykuna payta kawarkanisapa Tata Diospa chaylla wambran kashpa Tatan Diosshina sukaman allima kaptin.
15Juanka aypa runakunata Jesuspa rimashpa willarkansapa: “Ñuka yachachishkaykichi suk runa shamunanta yachachishuknikichi. Manara ñuka tiyaptinira payka tiyarkanlla. Chayrayku payka ñukamanta ashwan alli yachakmi.”
16Jesukristu sukaman alli yachak kashpa tukuy runakunata sukaman allita kuti kuti yanapawanchisapa.
17Tata Dioska Moisesta willarkan kamachikunankunata killkananpa. Chaymanta Jesukristuta kachamurkan kuyawashpanchikuna paypa rimananta yachachiwananchikunapa. 18Mana ni pi niman suk kuti Tata Diosta kawarkanchu. Jesukristu Tata Diospa chaylla wambran kashpa paywan sukllalla kashpa paywan sukaman kuyanakushpa kawsan. Chayrayku paylla Tata Diosta allita riksichiwanchisapa.
Juan Bawtista yachachikurkan Tata Dios kachamushkan runa shamunanta.
(Mt 3.11-12; Mr 1.7-8; Lk 3.15-17)
19Jordan yakupi Juan aypa runakunata bawtisaykarkansapa. Chaypina Jerusalen llaktapi judiyu awtoridarkuna yachanayarkansapa pimi chay Juanka nishpa. Chayrayku saserdotekunata yanapakninkunata kacharkansapa tapunankunapa pimi payka nishpa.
20Paykuna tapuptinkuna Juanka allita willarkansapa:
—Ñukaka manami chay shuyaykanaykichi Tata Diosmanta shamudu runachu kani.
21Chashna willaptinkunana chay saserdotekunaka tapurkansapa:
—¿Pití kanki? Ariya ¿ñawpa yachachikuk Eliyaschu kanki?
Chaypina Juanka aynirkansapa:
—Manami Eliyaschu kani.
Kashkan tapurkansapa:
—Ñawpa yachachikuk Moises rimarkan payshina alli yachachikuk runa shamunanta. ¿Ariya kanpachu rimarkan? ¿Kanchu kanki?
Chashna tapuptinkuna Juanka aynirkansapa:
—Manami paychu kani.
22Chaypina tapurkansapa:
—¿Pití kanki? Ñukaykuna kutishpaynikuna kachamuwak awtoridarkunata willanaynikuna tiyan pimi kanki nishpa. Willawaysapa pití kanki.
23Chashna tapuptinkuna Juanka willarkansapa:
—Ñawpa yachachikuk Isaiyas killkarkan: “Suk runa chunlla chakidu pampapi sinchita rimashpa yachachikunka: ‘Sinchi kamachiwakninchipa ñanta kicharishpa kuskachaychi chayta purinanpa.’ ” Chay ñawpa yachachikuk Isaiyaska ñukapami rimarkan. Chayrayku ñukaka yachachikuykani Tata Diosmanta shamudu runata uyarinaykichipa.
24Chashna Juan willaptinkuna chay fariseokuna kachashkan runakunaka tapurkansapa:
25—Mana Tata Diosmanta shamudu runa kashpaykika, nima Eliyas kashpaykika, nima chay alli yachachikuk shamuk runa kashpaykika ¿imapatí runakunata bawtisaykankisapa?
26Chashna tapuptinkuna Juanka aynirkansapa:
—Ñukaka yakullapi bawtisaykanisapa. Chay runa kankunawan tantalla kaykaptinpish manara riksinkichirachu Tata Diosmanta shamudu runa kananta. 27Washaynita chay ñukamanta ashwan rikchak laya atipak runa shamun. Mana animukunichu ushutan waskanta paskapuyta.
28Chashna Juan willaptinkuna llaktankunaman chay tapuk runakunaka kutirkansapa. Jordan yaku mañanpi inti llukshimunan ladu Betania llaktapi tukuy chayta parlarkansapa. Chaypi Juanka aypa runakunata bawtisaykarkansapa.
Juan yachachikurkan Jesus Tata Diosmanta shamudu runa kananta.
29Tukuy chayta parlashkankuna kayantin Juanka kawarkan Jesus payta ladunchaptin. Payta kawashpa Juanka chay runakunata willarkansapa:
—Mash kawaychi. Chay shamuykak runaka Tata Diosmanta shamudu runami. Payka tukuy runakunapa uchankunarayku oveja wawanshina wañunka Tata Dios perdonanankunapa. 30Kay runapami willashkaykichi washaynita chay ñukamanta ashwan rikchak laya atipak runa shamunanta. Manara ñuka tiyaptinira payka tiyarkanlla. Chayrayku payka ñukamanta ashwan yachaysapa runami. 31Chashna rimashpaynipish manara yachashkanirachu pimi karkan nishpa. Ñukaka shamushkani kankuna israelmasinikunata yakupi bawtisaknikichi yachanaykichipa pimi Tata Diosmanta shamudu runa nishpa.
32Chaymanta Juanka willarkansapa:
—Jesusta bawtisaykashpayni kawashkani Tata Diospa Espiritunta iden urpaytashina sielumanta urayamuptin paypi tiyarik. 33Ñukaka manara yachashkanirachu pimi Tata Diosmanta shamudu runa nishpa. Chayrayku Tata Dios kachamuwarkan yakupi runakunata bawtisanaynipasapa. Chashna kachamuwashpa Tata Dios willawashka: “Espirituynita suk runapi tiyarik urayamuptin kawashpayki yachanki ñukamanta shamudu runa kananta. Payka Espirituyniwan aypa runakunata bawtisanka.” 34Chaymanta ñuka tukuy Tata Dios willawashkanta allita kawashkani. Chayrayku yachachiykaykichi Jesus Tata Diospa wambran kananta.
Andres wawkinta maskarkan Jesusta riksinanpa.
35Chaymanta kayantin tardita Jordan yaku mañanpi Juanka ishkay disipulunkunawan puriykarkansapa. Ñukawan Andres Juanpa disipulunkuna karkanisapa. 36Jesus riptin kawashpa Juanka ñukaykunata willawarkansapa:
—Mash kawaychi. Chay riykak runaka Tata Diosmanta shamudu runami. Paymi uchanchikunarayku oveja wawanshina wañunka.
37Chashna Juan willawaptinkuna ñukaykunaka Jesusta katirkanisapa. 38Chaypina Jesuska kawawashpankuna tapuwarkansapa:
—¿Imatati munankichi?
Willarkanisapa:
—Maestru, willawaysapa ¿maypiti kawsanki?
39Chashna tapuptinikuna Jesuska willawarkansapa:
—Mash shamuychi kawak.
Chashna willawaptinkuna rirkanisapa kawsaykananta kawak. Tardina kaptin amusayanankaman chaypi paywan kiparirkanisapa. 40Ñukawan Andres Juanta uyarishkaynikunamantapacha Jesusta katirkanisapa. Andreska Simon Pedrupa wawkinmi karkan. 41Chaypina Jesuswan parlashkanwasha Andreska kuskalla rirkan wawkin Simonta maskak. Tarishpana willarkan:
—Ñami tarishkanisapana shuyaykananchi Tata Diosmanta shamudu runata.
42Chashna Andres willashpa Jesusman wawkin Simontaka pusharkan. Ladunchaptinkuna Jesuska Simonta willarkan:
—Kanka Jonaspa wambran Simonmi kanki. Kunanmantapacha Sefas shutinami kanki.
Chay Sefas shuti riman Pedru.
Jesus Felipita Natanaelta kayarkansapa.
43-44Chayta parlashkankunawasha kayantin diya Galilea partiman Jesuska yuyarkan riyta. Chaypina ñukaykunawan Jesus riykashpa suk runawan tinkunakurkan. Chay runa Felipi Betsaida llaktamanta karkan. Chay llaktallamanta Andreswan Pedrupish karkansapa. Chaypina Jesuska Felipita willarkan:
—Shamuy ñukawan.
Chashna willaptin Felipika Jesusta katirkan. 45Chaypina Felipika rirkan Natanaelta maskak. Tarishpana willarkan:
—Ñami tarishkanisapana Moisespa killkadunpi rimashkan runata. Tarishkanisapana ñawpa tiempu yachachikuk runakuna rimashkankuna runata. Payka Josepa wambran Nasaret llaktamanta Jesusmi.
46Chashna Felipi willaptin Natanaelka mana kreyishpa willarkan:
—Nasaret llaktamanta ¿ima alli rurak runatí shamunman?
Chaypina Felipika willarkan:
—Mash shamuy riksik. Kikiki riksishpa yachanki Moises rimashkan runa kananta.
47Chashna willaptin Jesusman rirkansapa. Chayaykaptinkuna Jesuska Natanaelta kawashpa rimarkan:
—Chay runaka alli rurak israel runami. Payka mana nima llullakuyta yachanchu.
48Chaypina Natanaelka Jesusta tapurkan:
—¿Imashnatí allita riksiwashkanki?
Jesuska aynirkan:
—Manarapish Felipi parlachishuptikira igo kaspi sikinpi kaptiki riksishkayki.
49Chashna Jesus willaptinna Natanaelka willarkan:
—Maestru, deverasmi Tata Diospa wambran kanki. Israel runakunapa sinchi kamachiwakninikunami kanki.
50Chaypina Jesuska willarkan:
—Igo kaspi sikinpi kanta riksishkaynita willaptini kreyiwashkanki. Mash uyariway. Ashwan alli almirana layakunata kawanayki tiyan.
51Chaymanta Jesuska tukuyta willawarkansapa:
—Mash allita uyariwaychi. Kankuna sieluta kawankichi kicharinakuptin. Ñuka sielumanta shamudu runa kaptini Tata Diospa angelninkunata kawankichi ñukamanta llukaptinkuna ñukaman urayamuptinkuna.

robotstxt: allowed

filter: keep


text: 1Reypa ususin, ¡imayna munaychan usut'ayoq chakiykiqa! Puriqtiykin teqniykikunaqa alhajakunaman rikch'akun, allin yachaqpa ruwasqan alhajakunaman rikch'akun. 2Pupuykiqa muyu vaso hinan, chaypiqa sumaq vinoqa kashallanpunin. Wiksaykiqa hamanq'ay t'ikawan muyuykachisqa trigo huñusqa hinan. 3Iskaynin ñuñuykiqa luychu mellizo uñakuna hinan. 4Kunkaykiqa marfil torre hinan. Ñawiykiqa Hesbón llaqtapi Bat-Rabim punku qayllapi iskay unu p'uytu hinan. Senqaykiqa Damasco llaqtaman qhawaq Líbano orqopi torre hinan. 5Umaykiqa Carmelo orqo hinan munayman rikch'achisunki, pakasqa chukchaykipas sani-pukamanmi saman, chay chukchaykin reypa sonqonta suwan. 6Sonqolláy, ima sumaqmi kanki, sonqo suwan kanki, q'ochurichiwaqniymi kanki 7Palmera sach'a hina sikllan kanki, ñuñuykipas palmera rurukuna hina p'utiy-p'utin. 8Ñoqan nirqani: Palmeraman wichasaq, palmera rurukunata pallasaq, nispa. Ñuñuykiqa rurusapa uvas ch'ampa hina kachun, samasqaykipas manzana hina q'apachun, 9simiykiqa sumaq vino hina kachun. Chay hinaqa, munakusqallaypaq chay vinoqa kachun, siminpaqpas kirunpaqpas llamp'ullaña kachun. 10Ñoqaqa munakusqaypaqmi kani, sonqonpas aysakamushallawanpunin. 11Munakusqalláy, haku campota risun, alheña t'ika-t'ika ukhupi puñukamusun. 12Tutallamanta uvas chakrakunaman risun, ichapaschá ch'ikchishanmanña, ichapaschá mukmunkuna phanchishanmanña, ichapaschá granada mallkikuna t'ikashanmanña, chaypin munakamusqayki. 13Munakusqalláy, mandrágora t'ikakunan q'aparishan, punkunchispitaqmi imaymana misk'i fruta kashan, unay pallamusqatapas chayllaraq poqosqatapas waqaychapurqaykin.


text: 1Tukuy chaypi kaqkunaqa, sharir aparanllapa Jesustaqa gubyirnu Pilatupa naypanman. 2Chay Pilatupa naypanpiqa, yanqa illaqmanta llullakur Jesuspaqqa willakuq qallariranllapa kaynu nir: --Kay runataqami tarisha kanillapa pwibluyllapamanta runakunata kusa ukman saqrakunata yach'achiqta. Chaqa, paymi nin manashi impwistuta gubyirnu Cesartaqa pagrashaqllapachu. Chaynulla ninpis payshi Dyuspa Akrashan Cristun tukuyta mantakuqqa nir. 3Chaymi Pilatuqa Jesustaqa kaynu nir tapuran: --¿Qamchu chay Israel runakunapa mantaqnin kanki? nir. Jesusqa niran: --Qamllami ninki. 4Chaynu Jesu's nitinqa, Pilatuqa chay kurakunapa mantaqninta, tukuy runakunatapis niran: --Nuqapaqqami kay runaqa mana ima uchayjunchu nir. 5Chaynu nitinqa, chay runakunaqa llallin kusalata lanyar niranllapa: --Chay kusa ukmanta yach'achikuyashanwanmi, chay pwibluyllapamanta runakunataqa limpu pantachiyan. Chaynu mana allinta yach'achikuqqami qallariran Galileapi. Kanan-shuypaqa kay Judeapina puriyan nir. 6Chaynu nitinllapa uyaparqa, Pilatuqa tapukuran ¿kay runaqachu Galileamanta? nir. 7Chaymanta runakuna, Galileamantami nitinllapaqa, kach'aran gubyirnu Herodesman. Chaqa, paypis chay diyakunapiqa Jerusalenpi karan. 8Jesu's chayman ch'atin, Herodes rikarqa kusala aligrita yarpuran. Chaqa kusa unaynami paypaqqa rimaqllapata uyapasha kar, Herodesqa riqsiyta munaran. Chaynullami milagrukunata ruratin ima rikanaran. 9Chaymi kusata tapuran. Piru, Jesusqa mana imalatapis willaranchu. 10Chaypiqa karanllapapis kurakunapa mantaqninkuna, Moise's mantakushanta yach'ar yach'achikuqkuna ima. Chay paykunaqami chaypiqa alliplata uchachayaranllapa. 11Chayna, Jesu's mana imatapis rimatinqa, Herodesqa wakin suldadukunawan kusalata kushiparanllapa. Chaymi Jesusta asipananllaparaykuqa, gubyirnupa kusala ch'aniyjun rach'panta yakachiranllapa. Chaynu rurayar imaqa, Herodespis Jesustaqa qashan kach'aran Pilatuman. 12Chay diyaqamiri Pilatuwan Herodesqa kusala amiguna tikrakaranllapa, unaykuna kusata ch'iqninakuq kasha karmapis. 13Chaymantami Pilatuqa kurakunapa mantaqninkunata, wakin karguyjunkunata, chaynulla tukuyla runakunata ima tantamuran. 14Chaymi kaynu niran: --Qamkunaqa kay runata nuqaman apamuraykillapa, 'Pwibluymanta runakunata limpu pantachiyan' nir. Nuqami qamkunapa naypaykillapapi tapusha kani. Piru paypa uchantaqami mana tarishachu kani qamkuna niyashaykillapanuqa. 15Chaynulla Herodespis mana paypiqa ima uchatapis tarishachu. Chayraykumi qashan nuqaman kach'amusha. Chayrayku yach'ayankillapana, manami ima mana allintapis kay runaqa rurashachu nir. Chaymi wanuchinapaqqa mana allinchu. 16Chaymiri nuqaqa wipyachikurla kach'ashaq. 17[Chaynuqami Pilatuqa niran, kada Pascua fyistapi uk prisuta lluqshichiq kar]. 18Chaynu Pilato nitinqami, allipta chay runakunaqa tukuynin pullalla lanyaranllapa kaynu nir: --¡Wanuchiy chaytaqa! ¡Ashwan Barrabasta karsilmanta lluqshichir kach'ay! nir. 19Chaqa, kay Barrabastaqami karsilmanqa itasha karanllapa, Romapa gubyirnunpa kuntran kar uk runata wanuchishanpaq. 20Piru Pilatuqa, Jesusta mana wanuchiyta munarqa, qashanpis chayllata chay runakunataqa niran. 21Ashwan paykunaqa kusala jwirtita lanyaranllapa kaynu nir: --¡Kruspi klabay! ¡Kruspi klabay! nir. 22Chaynu niyatinllapamapis, qashan kimsa kutipaqna Pilatuqa niran: --Chaqa ¿ima mana allintataq kayqa rurasha? Nuqapaqqami kay runaqa mana ima uchayjunpischu wanuchichikunaypaqqa. Chaymi nuqaqa kastigachikurla kach'ashaq. 23Piru chay runakunaqami qashan kusala jwirtita kaynu nir lanyaranllapa: --¡Kruspi klabay! nir. Chaynu allipta lanyayatinllapaqami, 24Pilatuqa, paykuna munashanllapanullata ruraran. 25Chaymi chay Barraba's, Romapa gubyirnunpa kuntran kar uk runata wanuchisha katinmapis, karsilmanta lluqshichir, Jesusta-shuypaqa paykunatana quran. 26Jesusta krusman klabaq apayarllapanaqa, Cirenemanta uk runa Simo'n shutiq, ch'akranmanta shamuqta tariranllapa. Chaymi Jesuspa krusninta rikrachir, paypa ikinllata aparanllapa. 27Kusala achka runakunami Jesuspa ikintaqa riranllapa. Chaynullami warmikunapis kusalata llakir, waqar ima riranllapa. 28Piru Jesusqami paykunata chapar kaynu niran: "Jerusalenmanta warmisitakuna, ama nuqapaqqa waqayllapachu. Ashwan qamkunallapaq, wamraykikunapaq ima waqayllapa. 29Chaqa uk kusala qischakay tyimpukunapimi ninqallapa: 'Allinmi kasha chay warmisitakuna mana wamrakuq chaykunapaq, chay warmi mana ruriyjunchu kaqkunapaq, chaynulla chay warmikuna mana wamran katin mana ñuñuchikuqkunapaqmapis' nir. 30Chaymi, chaynu qischakarnaqa runakunaqa qaqakunata ninqallapa: '¡Nuqakunapa anayllapaman ratamuyllapa!' Chaynulla lumakunatapis ninqallapa: 'Pakakuchimayllapa ima' nir. 31Chaqa llullu qiruwan tukuy kaykunata rurarqa, ¿imanuna kanqa qiru chakishana katinqa?" 32Chaynullami Jesuswan pullataqa apaqllapapis ishkay wanuchikuq runakunata Jesuswan pullata kruspi klabananllapapaq. 33Chaymanta chay uk lugar Calavera shutiqman ch'achirllapaqa, Jesustaqa klabaranllapana kruspiqa. Chaynulla chay ishkay wanuchikuq runakunatapis kadalaw qichqanpi krusllapi klabaranllapa. Ukninta allilaw qichqanpi, ukninta ichuqlaw qichqanpi. 34[Klabatinllapanaqa Jesusqa niran: "Taytay, pirdunay kay runakunataqa. Paykunaqami mana yach'anchu imatami rurayanllapa nirmapis".] Chaymantami chay suldadukunaqa Jesuspa rach'pankunata surtyakur ayparanllapa. 35Runakunaqami chaypi rikakuyaranllapa, chay karguyjun runakunamapis alliplata kushikur asiparanllapa kaynu nir: --Ukkunata-shuypaqa washaran. Mabir kananqa paylla washakanqari, chiqapta Dyuspa Akrashan Cristun karqa. 36Chaynulla chay suldadukunapis Jesusmantaqa burlakaqllapa. Chaymi qimikar upyachiqllapa allipla puchqu binuta, kaynu nir: 37--¡Chiqapta, Israelmanta runakunapa mantaqnin karqa, qamlla washakay-ari! nir. 38Chaynulla, Jesuspa umanpa ananpiqami uk litriruta ch'uraranllapa [griego rimaypi, latinpi, hebreo rimaypi ima] Chaqa kaynu niyaq: |sc"KAYMI ISRAEL RUNAKUNAPA MANTAQNIN"|d nir. 39Chay ishkay wanuchikuqkuna Jesuswan pulla kruspi klabaraqkunapa ukninqa, musyar kaynu niyaq: --¡Chiqapta qam Dyuspa Akrashan Cristun karqa, qamlla washakar, nuqakunatapis washamayllapari! nir. 40Chaynu nitinqami, ukninqa kaynu nir anyaran: --¿Manachu qamqa manchanki Taytanchik Dyustaqa, qam wanunaykipaqna qischakayarmapis? 41Nuqanchikqa imanu mana allinta rurashanchikraykumi qischakayanchikmapis, pagrakuq yupayna, chay mana allinkunata tukushanchikpaq. Piru kay runa-shuypaqa mana imata uchakusha karmapis, qischakayan. 42Chaymantaqa niranpis chay runaqa: --Tayta Jesu's, yarpumankiri qashan mushuqmanta mantakuq qallarirqa. 43Chaynu nitinqa, Jesusqa niran: --Allitami nishayki: Qamqa kananllami nuqawan pulla kanki Taytay Dyuspa luryanpi nir. 44A las dusimanta-pacha alas tris di la tardikaman tukuy pacha allipla tutaparaq intiru kidaran. 45Rupayqami manana achkirachikamurannachu. Dyusta adurananllapa wasipa ch'aypinpi atun rakta rach'pa warkuraqpis ch'aypimanta wakman kayman limpu llikikaran. 46Chay kutillami, Jesusqa kusala jwirtita qaych'akuran kaynu nir: "¡Taytay, ispirituytami makikilaman ch'uramuni! ¡Qamna rikapamanki!" Chaynu nirqa Jesusqa wanukuranna. 47Chaymanta chay romano suldadukunapa kapitannin, tukuy chaykunata rikar uyapar imaqa, Dyusta alabaran, kaynu nir: --Chiqaptami kay runaqa mana ima uchayjunlamapischu kasha nir. 48Tukuy chaypi kaqkunaqa, tukuy ima pasashanta rikarqa, kusala mana allitachu yarpur riranllapa, qasqunllapata takaqnu. 49Piru, Jesusta tukuy riqsiqkuna, Galileamanta-pacha pullan warmisitakuna rishakunapis, chayllapiraq kidaranllapa. Chaymi tukuy ima pasaqkunatapis karukaqlapi shasha rikakuyaranllapa. 50- 51Karanmi uk allip allinla runa Jose' shutiq, chay Judea lugarpa pwiblun Arimatea shutiqmanta. Payqami Israelmanta kusa mas karguyjunkunapa masin karan. Piru chay karguyjunkuna yarpushankunawanqa mana chayllatachu yarpuq. Ashwan, Dyus mushuqmanta mantakunanpaq nir yarpur, kawsaq-ari. 52Chaymi payqa Pilatuman ch'ar Jesuspa kwirpunta mañaran. 53Chayna, Pilatuqa apay nitinqa, payqa krusmanta shumaqla ishkichimur, uk yuraq rach'pawan pillur apar ch'uraran qaqapa pach'anlapi uk uch'ku rurakasha karan chayman. Chaypiqami manaraq mayqantapis pampashallapachu karan. 54Chay pampayan diyapiqami, samana diyapaqna kamakachikuyaqllapa, chaqa qallariyaqnari. 55Chay warmikuna Galileamanta-pacha Jesuswan pulla riqkunaqa, riranllapa rikaq chay uch'kutaqa. Chaymi, chaypi imanu pampatinllapamapis allita rikaranllapa. 56Chaymanta wasinllapaman tikrakamurllapanaqa, kusala mishki mutkiypaq rimidyitukunata kamakachiranllapa, chaykunawan Jesustaqa salar kamakachinanllapapaq. Piru chay samana diyapi-shuypaqa imanutaq kananllapapaq karan, chaynullata kumpliranllapa.


text: 1Benjamín ayllumanta kaj runas, pakakunata mask'aychej; Jerusalenmanta ayqeychej. Tecoapi putututa waqachiychej; uj señalta oqhariychej Bet-haquerempi, imaraykuchus wichay ladomanta uj llakiy, manchay ñak'ariytaj jamunampaj jina kashan. 2Chay may k'achitu mana llankharina Sionta pampachasaj. 3Chayman michejkunaqa ovejasninkuta qhatenqanku, chay muyuynimpitaj jamonqanku, sapa ujninku tropasninkuta waj wajllata mikhuchispa. 4Enemigosninkoqa ninku: Paypa contrampi maqanakupaj wakichikuychej. Jamuychej chawpi p'unchaynejta llajtaman yaykuykusunchej. Ay noqanchejmanta, imaraykuchus inti yaykuykushanña, ch'isiñataj kashan. 5Chaywampis jatarikuspa tutanñataj yaykuykunachej, sinch'i jark'achasqa wasisnintataj thuñiykunachej, nispa. 6Tukuy Atiyniyoj Tata Diosqa kayta kamachin: Sach'asta k'utuychej, chaywantaj patachasta ruwaychej, Jerusalenman maqanakoj yaykunapaj. Kay llajtaqa castigasqa kanampaj qhawasqaña, imaraykuchus millay ruwaykunawan junt'a kashan. 7Jerusalenmanta sajra kayqa llojsimullampuni, imaynatachus uj pujyumanta yaku llojsimun, ajinata. Chay llajtapeqa kallpaman atienekuspa millay ruwaykunalla, tukuy ima phirikuyllataj uyarikun; chaypi rikuni onqoykunallata, cuerponkupi k'irisqa runasta ima. 8Wanay, Jerusalén. Pajtataj qanmanta karunchakuyman, jallp'aykitataj ch'in pampaman tukuchiyman, mana pipis chaypi tiyakunampaj jina. 9Tukuy Atiyniyoj Tata Diosqa nin: Chay p'unchaypi puchoj israelitasta kutin kutinta mask'anqanku, imaynatachus uvasta kutin kutinta chajmankichej, ajina, nispa. 10Chantá Jeremías kuticherqa: Pimantaj reparachispa willamusaj uyarinawankupajri? Paykunaqa joq'arasman tukunku, manataj uyariyta atinkuchu. Tata Diospa nisqasninta millaypaj qhawanku, nitaj chaywan misk'ichikunkuchu. 11Noqatajrí Tata Diospa phiñakuyninwan junt'asqa kani, manataj astawan sonqoyta ñit'iykuyta atinichu, nispa. Tata Diostaj Jeremiasta nerqa: Chay phiñakuyniyta thalliykuy ari, callepi purishanku, chay wawaspa patankuman, jinataj waynaspa patankumampis. Qosaspis warmisnintin chaypi presos kanqanku, jinallataj machu runas, allin machituspis. 12Wasisninku, llank'anasninku, chantá warmisninkupis wajkunaj makinkuman chayanqanku, imaraykuchus Noqaqa makiyta oqharisaj kay jallp'api tiyakojkunata castiganaypaj. Noqa Tata Diosmin chayta nini. 13Tukuyninku jatunmanta juch'uykama qolqemanta wañurisqa kanku; profetas, jinataj sacerdotespis ch'awkiyajkuna kanku. 14Aylluypa nanasqasninta pata patallanta jampiykurinku. Paykuna ninku tukuy imapis allillan kasqanta. Jinapis manapuni imapis allinchu kashan. 15Chay millay imasta ruwasqankumanta p'enqakorqankuchu? Mana, manapuni p'enqakorqankuchu, nitaj yachankuchu imachus p'enqakuy kasqanta. Chayrayku maypachachus Noqa paykunata castigasaj, chaypacharajmá misk'anqanku, urmachisqataj kanqanku chay ujkuna jina. Noqa Tata Diosmin chayta nini. 16Tata Diosqa ayllunman nin: Ñankunapi sayaykuspa, qhawaychej; tapurikuychej chay ñawpa ñankunamanta, mayqenchus aswan allin ñan kasqanta. Chantá chay ñanta puriychej, sonqo samariytataj tarinkichej, nispa. Paykunatajrí nerqanku: Manapuni chay ñantaqa puriykumanchu, nispa. 17Tata Diosqa perqa patamanta qhawajkuna soldadosta churaspa, ayllunman nerqa: Pututoj waqasqanta allinta uyariychej, nispa. Israel ayllutajrí kuticherqa: Mana kasuta ruwayta munaykuchu, nispa. 18Chayraykumin Tata Diosqa nin: Naciones, uyariychej; yachaychej imachus kay aylluyta qhatirinanta. 19Uyariy qan, kay pacha: Kay aylluman uj ñak'ariyta apachimusaj, sajra kajta umachakusqankurayku, imaraykuchus nisqasniyta mana kasuta ruwayta munarqankuchu, jinataj leyniyta qhesacharqanku. 20Imapajtaj qankuna Sabamanta inciensota apamuwankichejri, jinallataj chay karu llajtasmanta misk'ita q'apaj qhorastapisri? Chay uywa wañuchisqa q'olachisqaykichejqa mana jap'ikunaypaj jinachu kanku, jaywasqasniykichejtaj mana kusichiwankuchu. 21Chayrayku Tata Diosqa nin: Noqa kay aylluyta misk'achisaj, urmachisajtaj. Tukuy tatas wawasnintin, qayllankupi kajkuna, jinallataj kawsaqesninkupis tukuyninku wañonqanku. 22Tata Diosqa ajinata nin: Wichaynej karu jallp'asmanta uj atiyniyoj nación jamunampaj wakichikushan. 23T'ojsina lanzaswan, flechanapaj arcoswan ima wakichisqaña kanku. Ancha rumi sonqos kanku, mana uj chhika khuyakuyniyojtaj; qhaparqachasqankoqa mama qochaj sonaynin jina. Caballospi lloq'asqa jamushanku Sionpa contrampi maqanakunankupaj. 24Jerusalenpi runasqa ninku: Chaykunamanta parlajta uyarejtiykoqa, makisniyku llawch'iyan, nacechikoj warmi jinataj ñak'ariypi, nanaypitaj kashayku. 25Ama campoman llojsiychejchu, amataj ñankunapi puriychejchu. Enemigoqa sumaj armasninwan wakisqa kashan; manchachikuywan, kharkatitiywan tukuynejpi kashan. 26Ayllúy, qhashqa p'achasta churakuy, ushphapitaj sunt'iy; qhaparqachaspataj waqay, imaynatachus uj k'ata wawanku wañojtin tatas waqanku, ajinata, imaraykuchus wañuchejkunaqa contranchejpi ñapis jamonqankuña. 27Tata Diosqa nillawarqataj: Qanta churayki aylluypa kawsayninta watunaykipaj, allinta qhawarinaykipajtaj imaynachus ruwasqanku kasqanta, nispa. 28Chantá Jeremías kuticherqa: Paykunaqa contraykipi oqharikojkuna, k'ullustaj kanku; jinataj cuento q'epi runas kanku. Tukuyninku millay kawsayniyojkuna kanku; bronce jina, fierro jinataj kanku. 29Maypachachus phukuna fuelle sinch'ita phukun chaypacha, titeqa usqhayta unuyapun. Chaywampis jich'ajqa qhasillata metalta ch'uwachayta munan, imaraykuchus chay juchasapasqa manapuni chinkankuchu. 30Paykuna sutichasqa kanku: Qhesachasqa Qolqe Metal, nispa, imaraykuchus Qan, Tata Dios, paykunata qhesacharqanki.


text: 1Chaymanta lloqsispataq Jesusqa llaqtanman rirqan, yachachisqankunapas paywan rirqanku. 2Samana p'unchay chayamuqtintaq, sinagogapi yachachiyta qallarirqan, llapankutaq payta uyarispa muspharqanku: –¿Maypitaq kay runaqa kaykunata yachamurqan? ¿Imaynatataq kay yachaytaqa chaskirqan? ¡Milagrokunataraqmi ruwashanpas! 3¿Manachu payqa Mariaq churin carpintero? ¿Manachu payqa Jacoboq, Josepa, Judaspa, Simonpapas wawqen? ¿Manachu panankunapas ñoqanchiswan kashanku? nispa. Hinaspan paymanta huk-niraq karqorqanku. 4Jesustaq ichaqa paykunata nirqan: –Profetaqa allin respetasqan, ichaqa llaqtanpi ayllunpi familianpi kaqkunallan mana respetanchu, nispa. 5Hinaspan mana ima milagrotapas chaypi ruwarqanchu, aswanpas wakin onqosqakunallata qhaliyachirqan paykunaman makinta churaykuspa. 6Jesusqa paykunaq mana iñisqankumantan muspharqan. Chaymantataq muyuriqnintin llaqtakunata yachachispa purirqan. 7Chunka iskayniyoq yachachisqankunata waqyaspataq, iskay-iskaymanta kacharqan. Mana allin espiritukunata runakunamanta qarqonankupaqtaq atiyta paykunaman qorqan. 8Hinaspan paykunata kamachirqan: –Ama imatapas ñanpaq apakuychischu wayaqatapas, t'antatapas, qolqetapas aswanpas tawnallata. 9Apakullaychistaq usut'ata, cuerpoykichispi p'achallatawan, nispa. 10Paykunataqa nillarqantaqmi: –Maypipas huk wasiman haykuspaykichisqa chayllapin samakunkichis chay llaqtamanta ripunaykichiskama. 11Maypipas mana chaskisunkichismanchu, manataq uyarisunkichismanchu chayqa, chaymanta lloqsispa chakiykichispi kaq hallp'atapas chhaphchinkichis mana allin ruwasqankuta yachanankupaq, nispa. 12Hinan lloqsispa runakunaman willamurqanku huchankuta saqepuspa Diosman kutirikunankupaq. 13Askha supaykunatan runakunamanta qarqorqanku, askha onqosqakunatapas aceitewan hawispan qhaliyachirqanku. 14Rey Herodesmi chaykunamanta rimaqta uyarirqan, runakunaq Jesusmanta rimasqanrayku. Wakin runakunan nirqanku: Bautizaq Juanmi wañusqanmanta kawsarimpun, chaymi payqa atiywan milagrokunata ruwashan, nispa. 15Wakintaq: Payqa Eliasmi, nirqanku. Wakinñataq: Payqa ñawpa profetakunamanta hukninmi kanman, nirqanku. 16Herodestaq chayta uyarispa nirqan: Kayqa umanta qhoruchisqay Juanmi, paymi wañusqanmanta kawsarimpun, nispa. 17Herodesmi wawqen Felipeq warmin Herodiaswan casarakurqan, chaymi Juanqa Herodesta anyarqan: wawqeykiq warminwan tiyashasqaykiqa manan chaninchu, nispa. Hinan Herodesqa Juanta hap'ichimuspa carcelman wisqachirqan. 19Herodiasqa Juanta cheqnikuspan wañuchiyta munarqan, manataq atirqanchu. 20Herodesqa manchakurqanmi Juanta, chanin runa ch'uya kawsayniyoq kasqanta yachaspa, chayraykun payta waqaycharqan. Herodesqa kusisqan Juanpa rimasqanta uyarirqan, hinaña hawapi-ukhupi sonqoyoq kashaspapas. 21Herodiaspa suyasqan p'unchaymi chayamurqan. Herodesmi nacesqan p'unchayninpi kamachikuqninkunaman, comandantenkunaman, Galilea provinciapi allichachaq runakunamanwan hatun mikhuyta haywasharqan, 22hinan Herodiaspa ususinqa haykuspa tusurqan. Herodestapas mikhuq-masinkunatapas kusichiqtintaq, reyqa sipasta nirqan: –Ima munasqaykita mañakuway, ñoqataq qosqayki, nispa 23sipasman jurarqan: Tukuy ima mañakuwasqaykitan qosqayki, kamachisqay suyuq kuskannintawanpas, nispa. 24Sipastaq lloqsispa mamanta tapurqan: –¿Imatan mañakusaq? nispa. Mamantaq nirqan: –Bautizaq Juanpa umanta mañakuy, nispa. 25Hinan usqhaylla reyman haykuspa mañakurqan: –Bautizaq Juanpa umanta kunanpacha platopi qoykuway, nispa. 26Reytaq sinchita llakikurqan, ichaqa prometekusqanta mikhuq-masinkuna uyarisqanrayku mana atirqanchu “manan” niyta. 27Hinaspan reyqa huknin guardiata kamachirqan: –Juanpa umanta usqhaylla apamuy, nispa. 28Hinan guardiaqa carcelta rispa Juanpa umanta qhorurqamuspa huk platopi apamuspa sipasman qorqan, paytaq mamanman qorqan. 29Juanpa yachachisqankunataq chayta uyarispa hamurqanku, hinaspan ayanta wanturqanku p'ampamunankupaq. 30Jesuspa kachasqankunataq kutimuspanku Jesuswan huñuykukurqanku, hinaspan tukuy ruwasqankuta yachachisqankutawan payman willarqanku. 31Mikhunankupaqpas manan tiemponku karqanñachu runakuna sapa rato chayamusqanrayku, chaymi Jesusqa paykunata nirqan: –Hamuychis huk ch'inneq cheqasman, hinaspa huk chhikanta samariychis, nispa. 32Chaymantataq huk botepi ch'inneq cheqasman paykunalla ripurqanku. 33Askha runakunataq paykuna ripushaqta rikuspa Jesusta yachachisqankunatawan reqsirqorqanku, hinan llapa llaqtakunamanta chakillapi phawaspanku, manaraq paykuna chayashaqtin chayman chayarqorqanku, hinaspan Jesusman huñuykukurqanku. 34Botemanta lloqsimuspataq Jesusqa ancha askha runakunata rikurqan, hinaspan paykunata khuyapayaykurqan, mana michiqniyoq ovejakuna hina kaqtinku, chaymi imaymanata paykunaman yachachiyta qallarirqan. 35Ch'isiyaykushaqtintaq yachachisqankunaqa Jesusman asuykuspa nirqanku: –Kayqa ch'inneqmá, tutayanqañataq kanpas. 36Paykunata kachapuy muyuriq campoman llaqtakunaman rinankupaq, hinaspa mikhunata rantikamunankupaq, nispa. 37Jesustaq paykunata nirqan: –Qankuna mikhunata qoychis, nispa. Hinan Jesusta nirqanku: –¿Iskay pachak jornalpa chanin qolqewan t'antaman rispachu rantimusaqku, paykunata mikhuchinaykupaq? nispa. 38Jesustaq paykunata nirqan: –¿Hayk'a t'antaykichistaq kashan? Qhawamuychis, nispa. Yachamuspataq nirqanku: –Phisqa t'antawan, iskay challwallawanmi kashan, nispanku. 39Hinan paykunata kamachirqan q'omer q'achu patapi llapallankuta t'aqa-t'aqata tiyachimunankupaq. 40Chaymi tiyaykurqanku pachak pachakmanta, phisqa chunka phisqa chunkamanta t'aqasqa. 41Phisqantin t'antata, iskaynin challwatawan hap'iykuspataq hanaq pachata qhawarispa graciasta qorqan, t'antakunata phasmispataq yachachisqankunaman qorqan runakunaman rakimunankupaq, kaqllataq iskaynin challwatapas llapallankuman rakichirqan. 42Hinan llapallanku mikhurqanku saksaykunankukama. 43Puchuq t'anta p'akita challwa ñut'utawanmi chunka iskayniyoq canasta hunt'ata hoqarirqanku. 44Mikhuqkunamantaqa qharikunallan phisqa waranqa karqanku. 45Hinaspanmi Jesusqa yachachisqankunata botepi Betsaida llaqtaman ñawpachirqan, paytaq chaykama runakunata kacharparipusharqan. 46Paykunata kacharparipuspataq orqota rirqan Diosmanta mañakuq. 47Tutayaykuqtintaq boteqa chawpi qochataña risharqan, Jesustaq qocha patallapiraq sapallan kasharqan. 48Hinaspan paykunata rikurqan lloqenawan boteta ñak'ayta suchuchishaqta, ñawpaqenkumanta wayramusqanrayku. Pacha illarimuyta hinataq unu patanta purispa paykuna ladoman Jesusqa rirqan, paykunata ñawpariyta yuyaspa. 49Paykunataq ichaqa unu patanta purishaqta Jesusta rikuspa: –¡Manchachikuqmi! nispa qaparirqanku. 50Llapankun payta rikuspa mancharikurqanku. Chaymi Jesusqa paykunata nirqan: –¡Kallpachakuychis, ñoqan kani, ama mancharikuychischu! nispa. 51Paykunaq kasqanku botemantaq wicharqan, wayrataq thanirqapurqan, hinan paykunaqa muspharqanku. 52T'anta askhayachisqanmantaqa manaraqmi entienderqankuchu sonqonku rumiyasqa kasqanrayku. 53Qochata chimpaspankutaq, Genesaret hallp'aman chayaspa boteta wataykurqanku. 54Paykuna botemanta lloqsishaqtinkutaq, runakunaqa Jesusta reqsirqorqanku. 55Hinaspan tukuy muyuriqta phawarispanku, hinantinmanta onqosqakunata puñunankupi apamurqanku, maypichus Jesuspa kashasqanta uyarisqanku cheqasman. 56Jesuspa chayasqan huch'uy llaqtakunapipas, hatun llaqtakunapipas, ayllukunapipas onqosqakunataqa plazakunapin churarqanku, hinaspan Jesusta rogakurqanku p'achallantapas llamiykunankupaq, hinan lliw payta llamiykuqkunaqa qhaliyapurqanku.


text: 1Tata Diosqa Moisesman Aaronmanwan parlaspa, nillarqataj: 2Israelitasman niychej kay jinata: Mayqen runajllatapis jisp'ananmanta q'eya surumojtenqa ch'ichipaj qhawasqa kanqa. 3Chay q'eya llojsipullajtimpuni, chayrí surumuynin ukhumpi sayaykapojtimpis, chay runaqa ch'ichipaj qhawasqallapuni kanqa. 4Maypichus chay onqoyniyoj runa puñun, chay cheqaqa ch'ichipaj qhawasqa kanqa. Chantapis imaspichus chay runa tiyaykun chaykunantin ch'ichipaj qhawasqa kanqanku. 5Sichus pillapis chay runaj puñunanta llankhanman chayqa, chay llankhaj runaqa p'achasninta t'ajsakunan tiyan, jinallataj paypis yakuwan mayllakunan tiyan. Ch'isiyaykuykamataj ch'ichipaj qhawasqa kanqa. 6Sichus pillapis chay onqoyniyoj runa imapichus tiyaykusqampi tiyaykunman chayqa, p'achasninta t'ajsakunan tiyan, jinallataj paypis yakuwan mayllakunan tiyan. Ch'isiyaykuykamataj ch'ichipaj qhawasqa kanqa. 7Pichus chay onqoyniyoj runata llankhajqa p'achasninta t'ajsakunan tiyan, jinallataj paypis yakuwan mayllakunan tiyan. Ch'isiyaykuykamataj ch'ichipaj qhawasqa kanqa. 8Sichus chay onqoyniyoj runaqa uj llimphu nisqa runaman thoqaykunman chayqa, chay thoqaykuchikoj runaqa p'achasninta t'ajsakunan tiyan, jinallataj paypis yakuwan mayllakunan tiyan. Ch'isiyaykuykamataj ch'ichipaj qhawasqa kanqa. 9Sichus ima monturallamampis chay onqoyniyoj runa khapaykunman chayqa, chay monturaqa ch'ichipaj qhawasqa kanqa. 10Pichus chay runaj tiyaykusqanta llankhajqa ch'isiyaykuykama ch'ichipaj qhawasqa kanqa. Chantá pichus chay onqoyniyoj tiyaykusqan imasta apaykachajqa p'achasninta t'ajsakunan tiyan, jinallataj paypis yakuwan mayllakunan tiyan. Ch'isiyaykuykamataj ch'ichipaj qhawasqa kanqa. 11Sichus chay onqoyniyoj runaqa mana mayllakuspalla pillatapis llankhanman chayqa, chay llankhachikojqa p'achasninta t'ajsakunan tiyan, jinallataj paypis yakuwan mayllakunan tiyan. Ch'isiyaykuykamataj ch'ichipaj qhawasqa kanqa. 12Sichus chay onqoyniyoj runa ima t'uru mankallatapis llankhanman mana mayllakuspalla chayqa, chay mankaqa p'akisqa kanqa. Chantá sichus maderamanta imasta llankhan chaypis, chaykunaqa mayllasqa kananku tiyan. 13Sichus chay runaj jisp'ananmanta q'eya manaña llojsimun chayqa, chay runaqa qanchis p'unchayta suyanqa llimphuchasqa kanampaj. Chaymantataj p'achasninta t'ajsakonqa, paypis mayllakonqa purej yakuwan; jinamanta chay runaqa llimphupaj qhawasqa kanqa. 14Pusaj kaj p'unchaypitaj iskay tortolasta apamonqa, chayrí iskay paloma irpasta. Chantá renqa Dioswan Tinkukuna Toldo punkuman, chaypitaj sacerdoteman jaywamonqa Tata Diospa ñawpaqempi. 15Sacerdote chaykunamanta ujninta jucharayku q'olachinata jaywanqa, ujnintataj Diosta yupaychaspa q'olachinata jaywanqa. Ajinata sacerdoteqa Tata Diospa ñawpaqempi chay q'eya suruchikoj runapaj ruwanqa, llimphupaj qhawasqa kanampaj. 16Sichus pi runallamantapis mujun llojsinman chayqa, yakuwan cuerponta mayllakuchun. Ch'isiyaykuykamataj chay runaqa ch'ichipaj qhawasqa kanqa. 17Sichus chay runaj mujun ima p'achaman, chayrí qaraman sut'uykunman chayqa, chay imasta yakuwan t'ajsananku tiyan. Ch'isiyaykuykamataj ch'ichipaj qhawasqa kanqa. 18Sichus uj qhari, warmiwan puñuykojtin mujun llojsinman chayqa, iskayninku yakuwan mayllakunanku tiyan. Ch'isiyaykuykamataj iskayninku ch'ichipaj qhawasqa kanqanku. 19Sichus uj warmi killampi yawarniyoj kashanman chayqa, qanchis p'unchayta ch'ichipaj qhawasqa kanqa. Pichus chay warmita llankhajqa ch'ichipaj qhawasqa kanqa ch'isiyaykuykama. 20Imapichus chay warmi puñun killampi yawarniyoj kanankama, chay imasqa ch'ichipaj qhawasqa kanqa. Chantá imapichus chay warmi tiyaykunman, chaypis ch'ichipajtaj qhawasqa kanqa. 21Sichus pillapis chay warmej puñunanta llankhanman chayqa, p'achasninta t'ajsakunan tiyan, jinallataj paypis mayllakunan tiyan. Ch'isiyaykuykamataj ch'ichipaj qhawasqa kanqa. 22Imapichus chay killampi yawarniyoj warmi tiyaykorqa, chayta pichus llankharejqa p'achasninta t'ajsakunan tiyan, paypis yakuwan mayllakunallantaj tiyan. Ch'isiyaykuykamataj ch'ichipaj qhawasqa kanqa. 23Jinallataj maynejpichus chay killampi yawarniyoj warmi puñorqa, chayrí tiyaykorqa, chayta llankhajqa ch'ichipaj qhawasqa kanqa ch'isiyaykuykama. 24Sichus pi qharipis chay killampi yawarniyoj warmiwan puñuykunman, yawarninwantaj chayaykuchikunman chayqa, chay qhareqa qanchis p'unchayta ch'ichipaj qhawasqa kanqa, jinallataj maynejpichus chay qhari puñonqa, chay cheqapis. 25Sichus uj warmejta killanmanta astawan unaytaraj kan yawarnin, chayrí yawar apaynin, chay yawarnin mayk'ajchus sayanankama chay warmeqa ch'ichipaj qhawasqa kanqa, imaynatachus killampi karqa, ajinata. 26Maynejpichus chay warmi puñun, chayrí maynejpichus tiyaykukun chay yawarnin kanankama, chay imasqa ch'ichipaj qhawasqa kanqanku, imaynachus karqa chay warmi killampi yawarniyoj kashanankama, ajina. 27Pichus chay imasta llankhajqa ch'ichipaj qhawasqa kanqa. Chay llankhajqa p'achasninta t'ajsakunan tiyan, jinallataj paypis yakuwan mayllakunan tiyan. Ch'isiyaykuykamataj ch'ichipaj qhawasqa kanqa. 28Maypachachus chay warmej yawarnin sayan chaypachaqa, qanchis p'unchaytaraj suyanan tiyan; chaymantaraj llimphupaj qhawasqa kanqa. 29Pusaj kaj p'unchaypitaj iskay tortolasta, chayrí iskay paloma irpasta sacerdoteman apamonqa, Dioswan Tinkukuna Toldo punkuman. 30Sacerdotetaj chaykunamanta ujninta jucharayku q'olachinata jaywanqa, ujnintataj Tata Diosta yupaychanapaj q'olachinata jaywallanqataj. Ajinata sacerdoteqa Tata Diospa ñawpaqempi ruwanqa chay killampi yawarniyoj warmipaj, llimphupaj qhawasqa kanampaj. 31Ajinata qankunaqa israelitasta chay ch'ichi kayninkumanta karunchachinkichej, ama wañunankupaj, maynejpichus Noqa paykuna ukhupi kashani, chayta ch'ichichasqankurayku. 32Chaykuna kanku kamachisqasqa qharej jisp'ananmanta q'eya llojsimojtillampuni, chayrí mujun llojsimojtimpis, chayraykutaj ch'ichipaj qhawasqa kajtin. 33Jinallataj kanku warmispis killampi yawarniyoj kajtinku, chaymanta qhepaman yawarninku jamojtillampunipis. Chay kamachisqasqa kashan qharejta, warmejtapis jisp'anankumanta q'eya llojsejtin imaynachus kananmanta, jinallataj uj qhari, warmiwan puñuykojtin killampi yawarniyoj kashajtin.


text: 1Qankunaqa Señorniykichej Tata Diospa wawasnin kankichej. Piniykichej wañupojtenqa, cuerpoykichejta ama q'allurakunkichejchu, nitaj chujchasniykichejta umaykichejpa ñawpaqenmanta ruthunkichejchu. 2Qankunaqa Señorniykichej Tata Diospa ajllakusqasnin kankichej. Pay ajllakusorqachej tukuy naciones ukhumanta, uj k'ata ayllun Paypaj t'aqasqa kanaykichejpaj. 3Ama mikhunkichejchu imachus ch'ichipaj qhawasqa kajta. 4Kay animalesmanta qankunaqa mikhuyta atinkichej: Wakasta, ovejasta, cabrasta, 5wajrayoj tarukasta, mana wajrayoj tarukasta, gamo sutiyoj tarukasta, monte cabrasta, imaymana laya tarukasta ima. 6Ajinaqa tukuy kutipakoj, chaki sillusnin iskayman palqasniyoj animalesta mikhuyta atinkichej. 7Kay animalesmanta mana mikhuyta atinkichejchu, kutipakojkunapis kachunku, chayrí chaki sillusninku iskayman palqasniyojpis kachunku: Camellosta, castilla qowi jina liebreta, qowista ima. Chaykunajta chaki sillusninku mana iskayman palqasqachu. Chaykunata qankunaqa ch'ichi animalesta jina qhawankichej. 8Khuchistapis ama mikhunkichejchu. Chaykunaj chaki sillusninkoqa iskayman palqasqa chaypis, mana kutipakunkuchu. Qankunaqa chay tukuy animalesmanta ama mikhunkichejchu aychasninkuta, ni wañojtinkupis aychasninkuta llankhankichejchu. 9Yakupi kajkunamanta mikhuyta atinkichej aletasniyojkunata, escamasniyojkunatawan. 10Mana aletasniyojkunata, mana escamasniyojkunata imaqa ama mikhunkichejchu. Chaykunataqa ch'ichipaj qhawankichej. 11Tukuy llimphupaj qhawasqa phuruyoj phawajkunamanta mikhuyta atinkichej. 12Kaykunallata ama mikhunkichejchu: Ankasta, tullu p'akej ankasta, yaku ankasta, 13suwintusta, imaymana laya mamanista, 14imaymana laya qharqañasta, 15surista, ch'useqasta, gaviotasta, imaymana laya wallpa suwasta, 16jukusta, ibiskunata, jatun kunkayoj pilista, 17jatun chhuruyoj yaku pilista, suweq'arasta, cormorán nisqasta, 18pariwanasta, imaymana laya jak'ajllusta, chiñista ima. 19Tukuy phawaj khurusta ch'ichipaj qhawankichej. Chaykunata ama mikhunkichejchu. 20Tukuy phawajkuna llimphupaj qhawasqa kajkunata mikhuyta atinkichej. 21Payllamanta wañoj animalesta amapuni mikhunkichejchu, imaraykuchus qankunaqa Señorniykichej Tata Diospa ajllakusqasnin kankichej, Paypaj t'aqasqa. Qankunaj llajtaykichejpi tiyakoj forasteroman chay aychasta qoyta atinkichej; paykunaqa atillanku mikhuyta. Atillankichejtaj vendeyta karumanta forasteroman. Ñuñushaj cabra uñataqa ama mamampa lechempi chayachinkichejchu. 22Sapa wata chajrasniykichejpi poqojta sapa chunkamanta ujninta Tata Diosman qonkichej, mana qonqaspa. 23Chayqa kanqa granosmanta, vinomanta, aceitemanta ima. Jinallataj wakasmanta, ovejasmanta phiwi uñasta ima Tata Diosman qonkichej. Chaykunata qankunaqa mikhunkichej Señorniykichej Tata Diospa ñawpaqempi, may cheqapichus sutin kanampaj ajllakonqa, chay cheqapi. Ajinamanta Señorniykichej Tata Dios tuta p'unchay jatumpaj qhawayta yachaqakunkichej. 24Sichus chay cheqaqa wasiykichejmanta ancha karu, kanman chay chunkamanta ujninta apanaykichejpaj Señorniykichej Tata Diospa bendicionninta jap'iytawankama chayqa, 25chay chunkamanta ujninta t'aqapusqaykichejta vendespa, waqaychankichej chay qolqeta, maypichus Tata Diospa ajllakusqan, chay cheqaman apanaykichejpaj. 26Jinapi imaschus chaynejpi tiyan, chayta rantikunkichej munasqaykichejman jina: Wakasta, ovejasta, vinota, chayrí ima poqosqa ujyanatapis. Chaytaqa qankuna Señorniykichej Tata Diospa ñawpaqempi mikhunkichej munasqaykichejman jina, sumajta kusikuspa tukuy aylluykichejwan khuska. 27Qankunaj llajtaykichejpi tiyakoj levitastaqa amapuni jayk'ajpis mana imayojta saqerpayankichejchu, imaraykuchus paykunaqa mana qankuna jina jallp'ayojchu kanku. 28Sapa kinsa wata pasayta, poqochisqaykichejmanta sapa chunkamanta ujninta t'aqaspa, llajtasniykichejpi jallch'ankichej. 29Chay imastataj levitasman qopunkichej llajtasniykichejman jamojtinku, mana jallp'asniyoj kasqankurayku. Chantapis qollankichejtaj llajtasniykichejpi tiyakoj forasteroman, wajchasman, warmi sapasman ima. Paykuna atenqanku mikhuyta sajsakunankukama. Ajinata ruwajtiykichej, Señorniykichej Tata Diosqa bendecisonqachej tukuy ima ruwasqaykichejpi.


text:
Chandrika Kumaratunga
Chandrika Bandaranaike Kumaratunga sutiyuq warmiqa (Sinhala simi: චන්ද්රිකා බන්ඩාරනායක කුමාරතුංග, Tamil simi: சந்திரிகா பண்டாரநாயக்க குமாரதுங்க) (* 29 ñiqin inti raymi killapi 1945 watapi paqarisqa Kulumbu llaqtapi - llaqtapi). Sri Lanka mama llaqtap Umalliqpi pulitiku.
1994 watamanta 2005 watakama ñawpaq kuti Sri Lankapa Umalliqnin karqan.
Tayta: Solomon W.R.D Bandaranaike; Mama: Sirimavo Bandaranaike.
Ñawpaq runa: Vijaya Kumaratunga
Wawakuna: ( 2 ) Yasodhara wan Vimukthi
Yachay wasi:
Alma mater: Paris Yachay suntur
Qillqaqkuna[llamk'apuy | pukyuta llamk'apuy]
Kaypipas qhaway[llamk'apuy | pukyuta llamk'apuy]
Hawa t'inkikuna[llamk'apuy | pukyuta llamk'apuy]
- Commons nisqapi suyukunata uyarinakunatapas tarinki kaymantam: Chandrika Kumaratunga.
- Biografía en español por Fundación CIDOB


text: 1Tiyana tronopi tiyaqpa phaña makipin rikurani huk rollosqa hina librota sapa lawninpi escribisqata. Chay libroqa qanchis sellokunawan sellasqan kasqa. 2Hinaspan rikullaranitaq ancha atiyniyoq huk angeltapas. Chay angelmi altota qaparispa khaynata tapuran: —¿Pitaq ancha atiyniyoqri kanman, kay escribisqa libropa sellonkunata qasuspa, chay librota kichananpaqrí? nispa. 3Ichaqa manan ni pipas karanchu, hanaq pachapi, kay pachapi, hinallataq ukhu pachapipas, chay librota kichaspa qawananpaqqa. 4Chaymi noqaqa anchata waqarani, chay escribisqa librota kicharispa qawananpaq hina mana ni pipas kasqanmanta. 5Hinaqtinmi huknin kaq ancianoqa khaynata niwaran: —¡Ama waqayñachu! Judá sutiyoq ayllumanta Davidpa mirayninmanta kaq Leonwan sutichasqan huk ganador lloqsiramun. Paymi ichaqa, Diospa enemigonkunata vencesqanrayku, chay libropa qanchis sellonkunata qasuruspa, kichariyta atinqa, nispa. 6Chaymantan rikullaranitaq tiyana tronopa ñawpaqninpi huk Corderotapas sayashaqta. Chay Corderopa muyuriqninpin kashasqaku chay tawa atiyniyoq kawsaqkuna, hinallataq chay ishkay chunka tawayoq ancianokunapas. Chay Corderoqa ñak'asqa hinan kashasqa. Hinaspapas chay Corderoqa qanchis waqrayoqmi kasqa, hinallataq qanchis ñawiyoq ima. Chaykunaqa Diospa qanchis espiritunkunan kasqaku. Chay espiritukunatan Diosqa enteron kay pachaman mandamusqa. 7Hinaspan chay Corderoqa hamuspa, chay tronopi tiyaqpa phaña makinmanta chashkiran chay escribisqa librota. 8Hinaqtinmi chay librota chashkiruqtin hinalla, chay tawantin atiyniyoq kawsaqkunapas, hinallataq chay ishkay chunka tawayoq ancianokunapas, Corderopa ñawpaqninpi qonqorikuranku. Paykunapaqa sapankamankupan kasqa arpankupas, hinallataq qorimanta copankupas. Chay copakunan kasqa inciensowan hunt'asqa. Chay copapi hunt'asqa inciensoqa, Señor Jesucristopi llapallan creeqkunapa oracionninmi kasqa. 9Hinaqtinmi paykunaqa huk mosoq takita takiranku Corderoman khaynata: “Qanllan escribisqa librota hap'inaykipaq hinaqa kanki. Qanllan sellokunatapas qasuspa kichanaykipaq hinaqa kanki. Qanqa wañuchisqan karanki. Qanllan yawarniykiwan huchapi kawsaq runakunata rantiranki, tukuy clase rimayniyoqkunata, tukuy llaqtamanta, hinallataq tukuy nacionkunamantawan ima, saynapi Diospa llaqtan kanankupaq. 10Hinaspapas paykunataqa tukuchiranki reykunaman hinallataq sacerdotekunamanmi. Paykunan Diosta servispanku, kay pachata gobiernanqaku”, nispanku. 11Chaymanta qawarispaymi rikurani tronopa muyuriqninpi chay tawantin atiyniyoq kawsaqkunata, chay ishkay chunka tawayoq ancianokunata, hinallataq ashkallaña millonninpi angelkunatawan ima. Hinaspan uyarirani chay angelkunapa bulla hina vozninkuta. 12Hinaspan paykunaqa tukuy kallpankuwan qaparispa, khaynata alabasqaku: “¡Ñak'arichispa wañuchisqa kaq Corderoqa kaykunata chashkinanpaqqa merecenmi: atiyta, qapaq kayta, yachayta, kallpata, respetota, hatunchasqa kayta, hinallataq alabasqa kayta ima!” nispanku. 13Hinaspapas noqaqa uyarillaranitaqmi Diospa tukuy ima kawsaq unanchasqankunapa voznintapas, hanaq pachapi, kay pachapi, ukhu pachapi, hinallataq lamar qochapi kaqkunapas khayna nisqankuta: “¡Tiyana tronopi tiyaqwan, hinallataq Corderopiwanyá ancha respetasqa kachunku, alabasqa kachunku, yupaychasqa kachunku, hinallataq hatunchasqa ima kachunku wiña-wiñaypaq, ancha atiyniyoq kasqankurayku!”, nispanku. 14Chay tawantin atiyniyoq kawsaqkunataqmi khaynata niranku: —¡Saynapuni kachun! nispanku. Saynallataqmi chay ishkay chunka tawayoq ancianokunapas, qonqoriyukuspanku, wiñay kawsaq Diosta adoraranku.


text: 1Noga Pablom Silvanowan, jinaman Timoteowan salüduta aparcayächimug Tesalónica marcachru Jesusman yupachicug-mayïcunaman. Gamcunata Dios Taytanchi, jinaman Munayniyog Jesucristo cuyapälar ima-aygachrüsi yanapapäcushunqui ali cawapäcunaypag. 2Lapaypitas gamcunapitaga chaynuylam Dios Taytanchita “Gracias” nicurcayä. Chaynuylam Dioswan rimarga, gamcunapagsi manacurcayä. 3Dios Taytanchita manacurga imayüra aygayürasi gamcuna caynuy capäcungaypita yarparcayämi. Gamcunaga Tayta Diospa willapanta musyarcayächinquim, jinaman runacunata cuyarmi imanaypa ayganaypas yanaparcayanqui. Nätan chaynuylam shuyacurcayanqui Jesús cutimunantas. 4Diospa cuyashan Jesusman yupachicug-mayïcuna, nogacuna shumagmi musyarcayä Diospa acrashan capäcungayta. 5Nogacuna Jesuspita ali willapata willapapäcuptï manam mayacurcaray imas runapa rimashantanuylachu, antis mayacurcaray Diospa willapantam “Cayga razonpa Diospa willapanmi” nir chrasquipäcuray Santu Espíritu yanapapäcushuptiqui. Nätan gamcunaga shumagmi ricapäcamaray chay willapa willapacurcayangänuy cawapäcungätas. 6Chaura chaymi gamcunaga nogacunanuy jinaman Munayniyogninchi Jesusnuy nä cawarcayanqui. Nätan chaynuy cawapäcungaypita runacuna alisca cunchurcayächishuptiquis, Santu Espíritu yanapäcushuptiquim gamcunaga cushisha cawarcayanqui. 7Chaura chay ali cawapäcungayta ricarmi Macedoniachrüsi Acayachrüsi Jesusman lapan yupachicugcuna gamcunanuy ali cawarcayan. 8Chaura chaynuy ali cawapäcungaytam Macedoniachrüsi Acayachrüsi, jinaman mas muyuragnin marcacunapas limpu mayachinacurcasha. Gamcunapita galayurmi Diospa willapanga musyacarura. Chaynuy shumag musyapäcuptinmi nogacunaga nä mana imatas nipäcüchu gamcunapitaga. 9Lapan runacunam musyarcayan Jesuspita willapäcuptï alipa chrasquicurcangayta. Chaynuytan musyarcayan imata gamcuna “Caymi diosnï” nir, servircayangayta dëjarcur, cawayag jinaman razoncag Diosta servircayangaytas. 10Jinaman musyarcayantan Diospa-mayin Jesucristo jana pachapita cay pachaman cutimunanta shuyacurcayangaytas. Paytaga Diosmi wanushapita cawacächimusha. Pay Jesusmi salvayämanchi juchasapacunata cunchuchinan junagchru Dios mana cunchuchimänanchipag.


text: 1Yäracog mayëcuna: Noga Judas, Jesucristupa wilacognin y Santiagupa wauguin carmi, cay cartata gamcunapag apaycätsimö. Tayta Diosnintsi cuyapäcog carmi acrashushcanqui salvashga car pay munashgannog cawapäcunayquipag. Tsaynog cawanayquipäga Jesucristumi yanapaycäshunqui. 2Tayta Diosnintsitami manacuycä cuyapäshunayquipag, lapan jutsayquicunata perdonashunayquipag y ali cawayta goyculäshunayquipagpis. 3Waugui-panicuna, noga yarpargä Jesucristo salvamashgantsipita tantyatsir cartata apatsimuytami. Tsayta yarparpis lutan yachatsicogcuna may-tsaypapis puriycashganta musyarmi escribiycämö lutan yachatsicogcunata mana chasquipänayquipag. Paycunaga Jesucristupa wilacuyninta wilacärin quiquinpa yarpaynincunata yaparcurmi. Tsaynog captenga gamcunapis yäracog mayintsita tantyatsipäcuy tsay lutan yachatsicogcunata mana chasquipänanpag. 4Tsay lutan yachatsicogcunaga Diospa wilacognin-tucularshi gamcunaman chämushga. Paycunaga: “Jutsata mana cachariptintsipis Tayta Diosnintsi perdonamäshunmi” nirshi runacunata criyiycätsin. Tsaynog nerga Tayta Diosnintsipa y Señornintsi Jesucristupa wilacuynintapis manacagmanmi churapäcun. Tsaynog yachatseg runacunapäga Tayta Diosnintsipa palabranchöpis escribiraycan infiernuman gaycushga cananpagmi. 5Musyapäcushgayquinogpis Israel runacunata Egipto nacionpita Tayta Diosnintsi jorgarcamur payta mana cäsucogcunataga ushacätserganmi. 6Tsaynoglami Tayta Diosnintsita mana cäsushganpita waquin angilcunatapis yanauyaycag tsacayman wichgaycushga hasta juicio final junag chämunanyag. 7Pasaypa pengacuypag jutsata rurapäcushganpitami Sodoma, Gomorra y cercancho cag marcacunacho tag runacunatapis Tayta Diosnintsi ninawan ushacätsergan. Tsaynoglami pï-maytapis payta mana cäsucogcunataga Tayta Diosnintsi mana upeg ninaman gayconga tsaycho imayyagpis nacapäcunanpag. 8Jutsa ruragcunata Tayta Diosnintsi infiernuman gaycunanpag cashganta musyaycarpis tsay lutan yachatsicogcunaga tsaynoglami jutsata rurarcaycan. Tsaymi mana pengacuypa warmin warmin y runan runan cawapäcun. Tsaynogpis: “Quiquëmi munayniyog caycä” nishpan manami pitapis cäsucuntsu. Nircurnami nipäcun tsaynog cawananpag sueñuynincho Tayta Dios revelashganta. Tsaynogpis paycunaga angilcunapag y demoniucunapagpis shimin tarishgantami imatapis rimapäcun. 9Arcángil Miguelmi itsanga Moisespa ayanta Satanás apacuyta munaptinpis mana gayapargantsu, sinöga: “Tayta Diosmi juzgashunqui” nergan. Tsaynog nirmi mana cachapargantsu Moisespa ayanta apacunanta. 10Tsay lutan yachatsicogcunaga manami tantyapäcuntsu imata parlashgantapis. Tsaymi paycunaga demoniucunata y runacunatapis manacagman churapäcun. Paycunaga uywacunanog mana tantyacog carmi imatapis lutanta rurapäcun. Tsaynog cashganpitami paycunaga infiernucho rupangapag. 11Caín wauguinta chiquir wanutsishgannog y Balaam guellaylapag wanog cashgannogmi paycunapis carcaycan. Tsaynog cashganpita juicio final junag pasaypami laquicongapag. Moisespa contran rimashganpita Coré ushacashgannogmi tsay lutan yachatsicogcunapis elagpita ushacangapag. 12Diosta alabanayquipag juntacashgayquicho micushgayqui hörapis pengacuypagmi paycunaga lutancunata parlar cushishga asicachan. Waquinta yanapananpa trucanga quiquilanpagmi imatapis munapäcun. Wacpa caypa puritsishga tsaqui pucutay mana tamyashgannogmi paycunapaga yachatsicuyninpis manacaglapag caycan. Wayunanpag tiempunchöna caycarpis mana wayog yöranogmi paycunaga carcaycan. Tsay-nirag yörataga sapipita jitariycushgannogmi paycunapis infiernuman gaycushga cangapag. 13Mayu cuchunman tucuy-nirag ganrata yacu jitamushgannogmi paycunapis tucuy-nirag jutsacunata mana pengacuypa rurarcaycan. Tsaynog jutsata rurashganpitami ali chip-chipyaycashgancho estrella shicwashgannog paycunapis yanauyaycagman chayar tsaycho imayyagpis nacapäcongapag. 14Adanpa wilcanpa wilcan cagpa wilcanshi cargan Enoc. Paymi Tayta Diosnintsipa profëtan car caynog nergan: “Tayta Diosta ricashcä waranganpa angilnincunawan aywaycämogtami. 15Payga lapan runacunatami juzgangapag. Tsaychömi jutsasapacunata juzgangapag lapan jutsancunapita y paypa contran rimapäcushgancunapitapis.” 16Tsay lutan yachatsicogcunaga imalapitapis jamurpäcun. Quiquilanpag imatapis ashipäcun. Musyag-tucushpan manacagcunata parlapäcun. Yarpashgancunata ruratsinan cashgami ali shimilanpa runacunata parlapan. 17Waugui-panicuna, lutan yachatsicogcuna tsaynog caycaptenga yarpapäcuy Señornintsi Jesucristupa apostolnincuna caynog nishganta: 18“Guepacunataga yurimongapagmi Jesucristupa wilacuyninta manacagman churag runacuna. Paycunaga Tayta Diosta cäsucunanpa trucan shongun yarpashgannogmi jutsata ruralar cawapäcongapag.” 19Tsay nishgannoglami cananga Tayta Diosta mana cäsucog runacuna yurimushga. Paycunami jutsayog caycan waugui-panicuna chiquinacur iglesiapita gargunacunanpagpis. Tayta Diosnintsipa Santu Espiritunta mana chasquishga carmi munashgannogla jutsata rurar cawapäcun. 20Waugui-panicuna, gamcunaga Jesucristupa wilacuyninta yachacushgayquinogla payman yäracur imaypis cawapäcuy. Tsaynogpis Santu Espíritu tantyatsishushgayquinogla Tayta Diosnintsita manacäriy. 21Tayta Diosnintsi cuyaycämaptintsega imaypis payta cäsucur cawapäcuy. Tsaynogpis Señor Jesucristo cutimunanpag cashganta musyaycarga camaricushgala shuyarpaycay. Pay cutimurmi cuyapämashpantsi pushacamäshun gloriacho imayyagpis cushishga cawanantsipag. 22Tsaynog caycaptenga, mana tantyacog waugui-panicunata shumag tantyatsiy Jesucristuman yäracunanpag. 23Canaycho runa rupaycagta ricar wanuy caway jorgushgantsinog pï-maytapis tantyatsipäcuy Jesucristuta chasquicur infiernuman mana gaycushga cananpag. Mana cäsushuptiquipis yaparir yaparir Jesucristuta chasquicunanpag ali shimilayquipa tantyatsinqui. Tantyatsinayquipag paycunawan juntacarpis cuidädu malamäñancunata yachacunquiman. 24Lapanpag munayniyog Tayta Diosnintsimi imaypis yanapaycämantsi jutsaman mana tuninantsipag. Tsaynogpami paypa naupanman jutsaynagna chayashunpag imayyagpis cushishga cawanantsipag. 25Pay japalanmi salvamagnintsi. Payga lapanpagpis munayniyogmi caycan. Payga lapantapis musyanmi. Tsaynog cashganpita cananpis warapis y imayyagpis Tayta Diosnintsi alabashga cayculätsun. Amén.


text: 1Chaymi Jobqa kutichirqan: 2–Kunanpas nanasqa sonqoyoqraqmi Dios contra quejakuni, hinaña anchishani chaypas Diospa makinqa ñit'ishawanraqmi. 3¡Maytan munayman maypichus Diosta tariyta! ¡Maytan munayman Diospa tiyasqanman chayayta! 4Paypa qayllanpitaq imayna kasqayta rimariyman, hinapuni kasqayta sut'inchaspa willakuyman. 5Ñoqataq yachayman ima nispachus kutichiwasqanta, yachallaymantaq ima nispachus niwasqanta. 6Payri, ¿munayniyoq kaspachu contraypi sayarinman? Manan, aswanmi uyariwanman. 7Chaypin chanin runaqa tupapakuyta atinman, juezniypa ñawpaqenmantaqa mana huchachasqan ripuyman. 8Inti lloqsimuy ladopin maskhamuni Diosta, chaypiqa manan kanchu, inti haykuy ladopin maskhamuni Diosta, chaypipas manan tarinichu. 9Wichay ladopi Dios llank'ashaqtinqa manan rikunichu, uray ladoman kutipuqtapas manallataqmi huk ratopas rikunichu. 10Chaytukuywanpas payqa lliw purisqaytan yachan, ch'uyanchawaqtinqa qori hina ch'uyan kasaq. 11Paypa sarusqantakaman ñoqaqa sarurqani, ñannintapas mana mayman q'ewirispan purirqani. 12Llapantan kamachikuy siminkunataqa hunt'arqani, siminkunatan sapa p'unchay mikhunaymantapas aswantaraq munarqani. 13Pay sapallanpunin Diosqa, ¿pitaq churanakunman? Payqa munasqantan ruwan. 14Ñoqawan ima ruway yuyaykusqantan ruwanqa, chay hina yuyaykusqanqa askhapunin. 15Chayraykun ñawpaqenpiqa manchakuni, llapan chaykunamanta yuyarispan payta manchakuni, 16Diosmi kallpayta chiriyachin, Tukuy-atiyniyoqmi q'aqchawan. 17Tutayaqpas manan ch'inyachiwanchu, laqhayaqpas manan upallachiwanchu.


text: 1Tukuy chaykunata yachachikushkankunawasha Kapernaum llaktamanta Judea partiman Jesus rirkan. Chaymanta Jordan yaku chimbaman rirkan. Chaypi aypa runakuna tantanakuptinkuna payka amañashkanshina yachachikurkan. 2Chaypina fariseo runakuna Jesusta sukaman pantachichinayarkansapa. Paykunaka ladunchashpankuna tapurkansapa: —¿Moisespa killkadunka rimanchu suk runa mana warminta munashpa wishchunanpa? 3Chaypina Jesuspish tapurkansapa: —¿Imatatí Moises killkadunpi willashunkichi? 4Paykunaka aynirkansapa: —Moiseska willawarkanchisapa maykan runapish warminta wishchunayashpa awtoridarpi killkadu papelta chaskichishpa atipananta wishchuyta. 5Chaypina Jesuska willarkansapa: —Kankuna sinchi shunku kaptikichi Moiseska almitishurkankichi warmikichita wishchunaykichipa. 6Tata Dios kay allpata rurashkanwasha warmita ullkuta rurarkan. 7Chayrayku willarkan: “Tukuy ullku tatanta mamanta sakinka warminwan tantanakushpa kawsananpa. 8Chashna tantanakushpankuna sukllallashina kankasapa.” Chashna Tata Dios willaptin suk ullku warminwan tantalla kawsashpankuna sukllallashina kawsankasapa. Manana ishkaynachu. 9Tata Dios chayta rimashkanrayku mana allichu niman suk runa warminta wishchunanpa. 10Chayta Jesus yachachikushkanwasha wasipi yaykushpankuna disipulunkunaka Jesusta yachachikushkanta kashkan tapurkansapa. 11Chaypina Jesuska paykunata willarkansapa: —Suk ullku warminta wishchushpa chikan warmiwan kasarashpa uchallikushpa kawsan. 12Warmipish kusanta sakishpa chikan ullkuwan kasarashpa uchallikushpa kawsan. 13Chaymanta Jesusman aypa runakuna wambrankunata pushamurkansapa llankanankunapa. Chaypina Jesuspa disipulunkuna piñayashpa micharkansapa ama pushamunankunapa. 14Chayta kawashpa Jesuska piñakushpa willarkansapa: —Ama chay wambrakunata michaychichu ñukaman shamunankunapa. Wambrakuna mana kreyinakushpa tatanpa munayninpi kawsansapa. Kankunapish wambrakunashina kawsashpaykichira Tata Diospa mandunpi yaykunkichi. 15Mash allita uyariwaychi. Kay wambrakunashina kankunapish Tata Diospa munananta ruranaykichi tiyan. Mana paypa munananta rurashpaykichika mana mandunpika yaykunkichichu. 16Chashna Jesus willashpankuna tukuy chay wambrakunata markarkansapa. Chaymanta umankunapi llankashpa Tata Diosta roygarkan yanapanankunapa. 17Chaymanta Jesus riykaptin suk runa kallpashpa laduncharkan. Ñawpakninpi kunkuriykushpa tapurkan: —Alli maestru ¿imata rurashpatí Tata Dioswan mana tukuyniyukta kawsayman? 18Chashna tapuptin Jesuska willarkan: —¿Imapatí alli kanaynita willawanki? Tata Diosllami alli. 19Tata Diospa kamachikunankunata allita yachanki. Kashna willawanchisapa: “Ama runamasikichita wañuchiychu. Ama chikan warmiwan uchallikushpa kawsaychu. Ama nimata suwaychu. Ama ni pita llullakushpa tumbaychu. Ama ni pita llullachiychu. Tataykita mamaykita kuyashpa kawsay.” 20Chashna Jesus willaptinna chay runaka willarkan: —Maestru, ñuka wayna kashkaynimantapachami chaykunata allita kasushpa kawsaykani. 21Chaypina Jesuska kuyashpa kawarkan. Willarkan: —Sukllallanami illashunki ruranaykipa. Rillay tukuy laya tiyapushuknikita rantikumuy. Chay rantikushkayki chaninta mana nimayuk runakunata kuysapa. Chaypira sielupi tukuy layayuk kanki. Chaymanta shamuy ñukata katiway. 22Chayta uyarishpa chay runaka sukaman llakishpa wasinman kutirkan sukaman rikchak layayuk kashpa. 23Chay runa llakishpa riptinna Jesuska tukuy chay runakunata kawashpa disipulunkunata willarkansapa: —Chay laya kullkinllapi kreyinakuk runakuna mana atipankasapachu Tata Diospa mandunpi yaykuyta. 24Chayta uyarishpankuna disipulunkunaka sukaman almirarkansapa. Chaypina Jesuska kashkan willarkansapa: —Wambraynikuna, suk runa kullkinllapi kreyinakushpa mana atipanchu Tata Diospa mandunpi yaykuyta. 25Suk kamellu animal suk aguja uchkunta mana atipanmanchu pasayta. Chashnami kullki likidu runa kullkinta ashwanta munashpa mana atipankachu Tata Diospa mandunpi yaykuyta. 26Chayta uyarishpa disipulunkuna ashwanta almirashpankuna tapunakurkansapa: —Chashna kaptinka ¿pikunatí atipanka Tata Diospa mandunpi yaykuyta? 27Chaypina Jesuska chapashpankuna willarkansapa: —Manami ni suk runa atipanmanchu kikinllamanta yaykuyta. Tata Diosllami atipan runakunata mandunpi yaykuchiyta. Paymi tukuyta atipan rurayta. 28Chaypina Pedru willarkan: —Ñukaykuna tukuy tiyawakninikunata sakimushpaynikuna kanta katiykaykisapa. 29Jesuska willarkan: —Allita willaykichi. Kankuna katiwashpa ñuka salvakuk kanaynita yachachikushpa wasikichita, wawkikichita, panikichita, mamaykichita, tataykichita, wambraykichita, terrenuykichita sakishkankichi. 30Chashna sakiptikichi Tata Diosmi kushunkichi sakishkaykichimanta ashwan aypa wasikichita, wawkikichita, panikichita, mamaykichita, wambraykichita, terrenuykichita. Kay allpapi sufrishpaykichipish wañushkaykichiwasha mana tukuyniyukta Tata Dioswan sielupi kawsankichi. 31Kunan kay tiempu aypa runakuna yuyanakunsapa ashwan alli kanankunata. Paykuna Tata Diospa mandunpi washeru kankasapa. Chaymanta kankuna mana munadu kashpaykichipish Tata Diospa mandunpi kamachikukkuna kankichi. 32Chaymanta Jerusalen llaktaman riykaptinkuna Jesuska disipulunkunamanta ñawpakta riykarkan. Paykunaka sukaman almirarkansapa Jesus Jerusalenman riptin. Manchakuypuru Jesusta katiykarkansapa. Chaypina Jesuska chunka ishkay disipulunkunallata chikanman pushashpankuna kashkan willarkansapa wañunanta: 33—Allita yachankichi Jerusalen llaktaman riykananchikunata. Chaypi suk runakuna saserdotekunapa kamachikukninkunaman Moisespa killkadunta yachachikuk runakunaman pushawankasapa rantikuwak. Chaypina ñuka sielumanta shamudu runa kaptinipish paykunaka tantanakushpa yuyankasapa wañuchiwanankunapa. Chaypina romano runakunapa makinpi kukuwankasapa wañuchiwanankunapa. 34Paykunaka sukaman asichiwashpankuna tukaychawankasapa makawankasapa wañuchiwankasapa. Chaymanta wañuchiwashkankunamanta kimsa diya ukun kashkan kawsamusha. 35Chaymanta Sebedeopa wambrankuna Santiagowan Juan Jesusta ladunchashpa willarkansapa: —Maestru, munanisapa mañanaynikunata rurapanaykipasapa. 36Payka tapurkan: —¿Imatatí munankichi kankunapa ruranaynipa? 37Paykunaka willarkansapa: —Kan allimata tukuy layata kamachikushpayki tiyachiwaysapa sukta alli laduykipi sukta lluki laduykipi ñukaykunapish kamachikunaynikunapa. 38Chaypina Jesuska aynirkansapa: —Kankunaka mana yachankichichu imatami mañawaykankichi nishpa. Ñukami tukuy layata sukaman padesinayni tiyan wañunaynikaman. Chashna padesishpa iden suk ayak likidutashina upyasha. Kankunaka manami atipankichimanchu ñukashina nanaykunata muchuyta. 39Chashna willaptinkuna paykunaka aynirkansapa: —Ariya, atipashasapa muchuyta. Chaypina Jesuska willarkansapa: —Deverasmi ñukatashina kankunatapish sukaman padesichishunkichi. Ñukatashina chiknishushpaykichi wañuchishunkichi. 40Tatayni Diosmi akllanka pikunami laduynipi tiyarinkasapa nishpa. Ñukaka manami ni pita willashachu laduynipi tiyarishpa kamachikunanpa. 41Chayta willaptinkuna chay chunka disipulunkuna uyarishpankuna Santiagota Juanta sukaman piñayarkansapa. 42Chaypina piñayashkankunata kawashpa Jesuska kayashpankuna willarkansapa: —Kankunaka allita yachankichi tukuy llaktakunapi kamachikuk runakuna sukaman sinchita kamachikunankunata. Paykunaka mandunpi kawsak runakunata sukaman padesichinsapa kasunankunapa. 43Kankunaka ama chay sinchi kamachikuk runakunashina kanayaychichu. Alli kamachikuk kanayashpaykichika tukuy runamasikichita sirvinaykichi tiyan. 44Chaymanta tukuy runakunamanta ashwan kamachikuk kanayashpaykichika iden rantidu runakunashina tukuyta yanapanaykichi tiyan. 45Ñukapish sielumanta kay allpaman shamushkani tukuy runakunata sirvinaynipasapa. Mana shamushkanichu sirviwanankunapa. Shamushkani wañushpa aypa runakunata kastigumanta salvanaynipasapa. 46Chaymanta Jesus disipulunkunawan Jeriko llaktapi chayarkansapa. Chaymanta chay llaktamanta disipulunkunawan llukshiptinkuna aypa runakuna Jesusta katirkansapa. Chay ñanpi suk mana kawakuk runa Timeopa wambran Bartimeo tiyarishpa kullkita mañakuykarkan. 47Chaypina chay runaka Nasaretmanta Jesus pasaykananta uyarishpa sinchita rimashpa Jesusta willarkan: —¡Jesus, ñawpa Davidpa miraknin, ñukatapish llakichiway! 48Chayta uyarishpankuna chay aypa runakuna michashpankuna willarkansapa upallayananpa. Chaypina ashwan sinchita willarkan: —¡Jesus, ñawpa Davidpa miraknin, ñukatapish llakichiway! 49Chaypina Jesuska riykashkanmanta shayarishpa willarkansapa: —Chay runata kayaychi. Chashna willaptin chay mana kawakuk runata kayashpankuna willarkansapa: —Ama llakiychu. Atarimuy. Jesus kayashunki. 50Chayta uyarishpa chay mana kawakuk runaka kapanta wishchukushpa brinkashpa Jesusta laduncharkan. 51Chaypina Jesuska tapurkan: —¿Imapití munanki yanapanaynipa? Chaypina chay runaka willarkan: —Maestru, ñawinita alliyachipay kashkan kawakunaynipa. 52Chaypina Jesuska chay runata willarkan: —Kan allita kreyiwashkaykirayku alliyachiyki. Allita kawakushpana rillay. Jesus chayta willaptinlla chay runaka kashkan kawakurkan. Chay ratumantapacha Jesusta katirkan chay ñanta riptin.


text: 1Tata Dios manara ni pita yachachishpara Jesukristuta yachachirkan imakunatami utka ruranka nishpa. Chaymanta Jesukristuka angelninta kachamurkan Tata Dios yachachikushkanta ñuka Juanta kawachiwananpa. Chaymanta ñuka Jesukristuta sirvik kashpayni tukuy payta sirvikmasinikunata chay yachachiwashkanta yachachinisapa. 2Ñuka chay angel kawachiwashkanta killkashkani kankunapish entiendinaykichipa. Tata Dios Jesukristuta yachachishkanta ñukapish yachachiykaykichi. 3Tata Dios chay yachachiwashkanta utka ruranka. Chayrayku kay killkaduynita leyishpaykichi uyarishpaykichi kasushpaykichi kushikunkichi. 4Ñuka Juan Asia partipi kanchis llaktakunapi Jesukristuta kreyikmasinikunata killkaykaykichi. Tata Dioska mana kallarinayuk kawsak karkan. Kunanpish kawsaykanlla. Mana tukuyniyukta kawsanka. Munani Tata Dios kuyashushpaykichi kushichishunaykichipa. Chaymanta Tata Diospa Espiritun kanchis alli layakunata ruran. Payka Tata Diospa kamachikunan tiyarinanpa ñawpakninpi kawsan. Munani paypish kuyashushpaykichi kushichishunaykichipa. 5Chaymanta munani Jesukristupish kuyashushpaykichi kushichishunaykichipa. Payka allimata mana shaykushpa Tata Diospa rimananta yachachikurkan. Payka kuyawashpanchikuna yawarninta ichashpa uchanchikunamanta perdonawashkanchisapa. Chaymanta manara ni pi wañushkanmanta kawsamuptin paylla kawsamurkan amana kashkan wañunanpa. Chashna kawsamudu kashpa payka tukuy sinchi kamachikuk runakunapa kamachikukninmi. 6Ñukanchikunatapish willawashkanchisapa payshina kamachikunanchikunapa. Chaymanta willawanchisapa saserdotekunashina paypa Tatan Diosta sirvinanchikunapa. Tata Dios sinchita kamachikuptin sukaman allima kaptin akuychi payta mana tukuyniyukta alabaypachi. Chashna kachun. 7Puyukuna ukunpi Señorninchi Jesukristuka shamunka. Chashna shamuptin tukuy runakuna kawankasapa. Payta tuksishpa wañuchik runakunapish kawankasapa. Tukuy allpapi kawsak runakuna payta kawashpa sukaman llakishpa wakakunkasapa. Chashna kachun. 8Tukuy layata atipak Tata Dios mana tukuyniyukta kawsak karkan. Kunanpish kawsaykanlla. Chaymanta mana tukuyniyukta kawsanka. Payka riman: “Ñukami A letrashina kashpayni tukuy layata kallarini. Chaymanta Z letrashina kashpayni tukuy layata tukuchani.” 9Ñuka Juan Jesukristuta kreyikmasikichi kani. Ñukapish kankunashina padesishpa kawsaykani. Kankunashina Tata Diospa mandunpi kashpayni padesishpaynipish kushikushpalla payta kasuykani. Jesukristu salvakuk kananta Tata Diospa rimananta yachachikushkaynirayku suk runakuna kay chunlla Patmos ishlapi churawashkasapa. 10Tata Diosta kuyana diya paypa Espiritun yanapawaptin muskuyninipishina washaynipi uyarirkani suk runa sinchita rimakuptin. Chay rimashkanta suk trompetata sinchita pukunantashina uyarirkani. 11Chaypina chay runa willawarkan: “Suk librupi tukuy kawanaykita killkay. Chay killkanaykita kachay Asia partipi kanchis llaktakunapi kreyikukmasikikunata. Efesoman Esmirnaman Pergamoman Tiatiraman Sardisman Filadelfiaman Laodiseaman kachay.” 12Chayta uyarishpayni washaynita chaparkani yachanaynipa pimi chashna willawaykan nishpa. Washaynita chapashpayni kurimanta ruradu kanchis velerokunata kawarkani. 13Chay kanchis velerokuna chawpinpi suk runatashina allpapi takakuk suni llachapayukta kawarkani. Kaskunpi kurimanta ruradu sinturonwan watadu karkan. 14Chukchan lanashina nieveshina yurak likidu karkan. Ñawinkuna rawraykak ninashina rikurirkan. 15Chakinkuna ninawan chulluchidu bronseshina llipyarkan. Rimakuptin manllayba yaku urmananshina sukaman sinchita soynarkan. 16Alli ladu makinpi tiyapurkan kanchis luserukuna. Shiminmanta llukshirkan ishkantin ladu filuyuk punta likidu macheti. Inti chawpi diyata sukaman llipyakshina uyan sinchita llipyarkan. 17Payta kawashpayni sukaman manchakuywan wañudushina chakin kuskapi urmarkani. Chaypina payka alli ladu makinta sawaynipi churashpa willawarkan: “Ama manchakuychu. Ñukaka mana kallarinayukmi kani. Mana tukuyniyukta kawsasha. 18Mana tukuyniyukta kawsaykani. Wañushkaynimanta kawsamurkani mana tukuyniyukta kawsanaynipa. Chayrayku suk llaviyuk runashina kashpayni munanayni oras tukuy runakuna sukpish sukpish wañunkasapa. Chay wañudukunata churanaynipi kamachikuni. 19Tukuy kawashkaykita killkay. Tukuy kunan kawachiykanaynita killkay. Chaymanta kawachinaynitapish killkay. 20Kunanka chay kawashkayki alli ladu makinipi kanchis luserukunapa chay kurimanta ruradu kanchis velerokunapa entiendichiyki. Chay kanchis llaktakunapi ñukata kreyiwak runakuna chay kanchis velerokunashinami. Chay kanchis llaktakunapi ñukata kreyiwak runakunapa yachachikukninkuna chay kanchis makinipi luserukunashinami.” Chashna Jesukristuka willawarkan.


text: 1Dumingu warariycaptillan, warmicuna pirjümin apacurcur, Jesús pamparashanman aywaran. 2Çhayaptin, chaparaj rumi witiraycajta tariran. 3Pamparashan uçhcuman yaycurir, ayata mana tariranchu. 4Warmicuna ima yarpaçhacuytapis mana camäpacuranchu. Niycaptin ishcaj runa müdananpis achic-achicyaycar, ricaripuran. 5Manchacuywan uysuraycaptin, ricaripushan runa niran: ¿Pitataj ashiycanqui? Cawaj runa wañushcunapa çhaupinçhu mana canchu. 6Ashishayqui runa mana cayçhüchu caycan. Manchäga cawarishana. Galilea marcaçhu caycällar, 7nishurayqui: Tayta Diosninchi caçhamash captinsi, juchaçhu arujcunapa maquinman runacuna çhayachimanga. Rusçhu wañuchimanga. Wañuchimaptinsi, quimsa junajta cawarimushaj. 8Chayta wiyar, warmicuna Jesúspa shiminta yarpäriran. 9Chaymi pamparashanpita cutircur, çhunca jucwan caçhacunatawan waquin purïshijnincunatapis llapallanta willaran. 10Willacuj warmicuna caran Magdalena María, Juana, Santiagupa maman María, waquin warmicunapis. 11Warmicuna willacuptin, caçhacuna mana riguiranchu: Jinam rimacurcaycan nir. 12Waquin mana riguiptinsi, Jesús pamparashanman Pedro aywacullaran. Maçhay rurinman watgaycur, pitushan bayïta juturaycajllata ricaran. Chaura yarpaçhacuycar wasipa cuticuran. 13Chay junajlla Jesúspa ishcaj purïshijnincuna Jerusalén marcapita Emaús marcaman aywaycaran. Jerusalén marcapita Emaús marcaman ishcay üra puriylla caran. 14Imapis cashancunata rimaräcur aywaycaptin, 15quiquin Jesús tariparcur aywäshiran. 16Paycunam ichanga mana ricsiranchu. 17Jesúsna tapuriran: ¿Imatataj rimarcaycanqui? nir. Chaura llaquish içhicaycäriran. 18Cleofás jutiyuj runana Jesústa tapuran: ¿Jerusalén marcaçhu pacharaycar, imatapis mana musyanquichu? ¿Janyancuna ima cashantapis manachu mayashcanqui? nir. 19Jesúsna tapuran: ¿Imataj casha? nir. Paycuna niran: Nazaret marca Jesústa wañuycachisha. Payga Tayta Diosninchipa willacujnin car, sumaj willapäcuran. Jishyaçhucunatapis allchacächiran. Supaycunatapis jarguran. Tayta Diosninchipa ricay ñawinçhüpis, runa-masincunapa ricay ñawinçhüpis alli cawaran. 20- 21 Israel marca-masintï payman yupachicuycarä: Jäpa runacunapa maquinpita Jesús jishpichimäshun nir. Chaypis marcanchipa mayur cürancunawan mayur runacuna rusçhu wañuycachisha. 21Wañuycachishanpis cananwan quimsa junajna. 22Jananmanpis chaca-chacalla Jesús pamparashanman aywaj warmicuna cutircamur manchachimasha. 23Jesúspa ayanta manash tarishachu. Ricariparcurshi, anjilcuna nisha: Jesús cawaycan. 24Warmicuna willacuptin, waquinnï aywasha. Çhayaptin, änirshi Jesúspa ayan mana carannachu. Quiquin Jesústapis manash ricarannachu. 25Jesúsna niran: ¿Upa-jina tantiyacuyta manachu atipanqui? ¿Unay willacujcunapa shimin shunguyquiman manachu çhayaran? 26¿Manachu musyarayqui Washäcuj ñacariycurraj Tayta Diosninchipa achic-achicyaycaj wasinman cutinanta? 27Washäcuj cashanta tantiyacunanpaj Tayta Diosninchipa shiminta ima-imapis isquirbirashanta Jesús sumaj willaparan. Moisés isquirbishanpita unay willacujcuna isquirbishanwancaman tantiyachicuran. 28Emaús marcaman çhayaycar, Jesús ñaupacuran. 29Ñaupacuyta camaycuptin, paycuna niran: Ama aywacuychu. Pachapis chacanaycan. Cayllaçhu pachacushun. Chaynuy niptin, Jesús auniran. Paycunawan pachacuran. 30Micunanpaj jamaraycashançhu tantata aptarcur, Jesús niran: Taytallau Tayta, ima allish tarichillämashcanqui. Jinarcur paquircur-paquircur aypuran. 31Chayraj ishcaj purïshijnincuna Jesús cashanta tantiyacuriran. Jesúsmi ichanga illaricäcuran. 32Chaura quiquin-pura ninacäriran: Parlaräcur aywäshimaptinchi, Tayta Diosninchipa shimin isquirbirajta willapämaptinchi, ¿manachu shungunchisi shacya-shacyalla ricacuran? 33Chaymi Jerusalén marcaman juclla cuticäriran. Çhayar, çhunca jucwan caçhacunapis, waquin purïshijcunapis juturpaycajta tariran. 34Juturpajcunapis niran: Nuwacunapis Tayta Jesús rasunpa cawarishanta musyäna. Simón Pedrutapis ricaripusha. 35Chaura Emaús marcapita cutijcunapis aywäshishanta willaran: Jesúswan caminuçhu tincushcä. Ichanga tantata paquiriptinraj tantiyacärishcä nir. 36Emaús marcapita cutijcuna rimaycaptillanraj, llapanpa çhaupinçhu Jesús ricacuran. (Nircur niran: Allilla juyaycullay, ari.) 37Chaura llapan mancharicäcuran: Almata-imataçhi ricaycanchi nir. 38Jesúsmi ichanga niran: ¿Imanirtaj mancharinqui? ¿Imanirtaj llutäpacuycanqui? 39Almaga aychaynaj, tulluynaj. Nuwam ichanga aychayuj, tulluyuj caycä. Maquï çhaquïta sumaj ricay. Rasunpa musyanayquipaj mä, yataycamay. Quiquïmi caycä. 40(Chaynuy nir çhaquintawan maquinta ricachiran.) 41Llapan juturajcunawan purïshijnincuna sumaj cushicuran. Chaypis tantiyacuyta mana atiparanchu. Chaymi Jesús niran: ¿Imallapis micunanchipaj caycanchu? 42Chaura cancash piscäduta jararan. (Abïjapa mishquintapis jararan.) 43Jaraptin, llapanpa ricay ñawinçhu micuran. 44Micucurcur, niran: Unay willaparaj: Nuwapaj Tayta Diosninchipa shimin rimashan llapanmi çharcucänan. Moisés isquirbishançhüpis, unay willacujcuna isquirbishançhüpis, Salmos isquirbishançhüpis nuwapaj riman nir. 45Chaypita sumaj tantiyachir niran: 46Tayta Diosninchipa shimin isquirbirashançhu nin: Washäcuj ñacar, wañuyman çhayanga. Quimsa junajta cawaringa. 47Nuwapita chay-tucuy marcaçhu willapäcunga. Shimïta wiyacur pipis wanacuptinga, llapan juchanta Tayta Diosninchi jungaycur alli ñawinwanna ricanga. Chaymi jamcunapis willapäcur purir, Jerusalén marcapita-pacha jallarinqui. 48May marcaçhüpis ricamashayquita, wiyamashayquita willapäcunqui. 49Chaypis Jerusalén marcapita ama llucshinquirächu. Papänï aunishan-jina Espíritu Santuta caçhamushaj shacyächishunayquipaj. 50Chaypita llapan purïshijnincunata Betania marcapa Jesús pusharan. Maquinta jugarcur, mañacuran: Taytallau Tayta, llapanta alli ñawiquiwan ricaycullay, ari. Llapallançhu yanapaycullay. 51Mañacuycashallançhu aywacuran. (Janaj pachaman Jesústa apacuran. 52Apacuptin purïshijnincuna jungurpacuycur, Jesústa manchapacuran.) Jinarcur Jerusalén marcaman cushishalla cuticäriran. 53Chayçhu waran-waran Tayta Diosninchipa wasillançhu Tayta Diosninchita alliman çhuraran.


text: 1Waugui Timoteo: Cuyay surëno captiquimi noga Pablo gampä cay cartata cartacaycämö. Gampämi Tayta Diosninsita y Señorninsi Jesucristutapis manacuycä imaypis cuyapäshunayquipä y ali cawayta goshunayquipäpis. Señorninsi Jesucristupa apostolnin canäpämi Tayta Diosninsi acramash. Saymi may-saychöpis wilacuycä Jesucristupa wilacuyninta. Say wilacuyta chasquicur Jesucristuman yäracogcunaga cay pasacho y gloriachöpis cushishmi cawayangapä. 3Timoteo, unay castäcuna cawayashganno nogapis Tayta Dios munashganno cawarmi payta agradëcicuycä imaypis yanapaycäshushgayquipita. Saymi waran waran Tayta Diosta gampä manacuycä saynöla imaypis yanapäshunayquipä. 4Wagaycagta cacharimushgäta yarparmi laquicuycä. Saymi gamwan tincuyta munaycä imano caycashgayquitapis wilapämänayquipä. 5Noga musyämi Tayta Diosninsiman yäracur pay munashganno cawaycashgayquita. Sayno cawaycanqui awilayqui Loida y mamayqui Eunicipis Tayta Diosman yäracur cawayashgannömi. 6Tayta Diosninsiman shumag yäracushgayquita musyarmi gamta yarpaycäsë Jesucristupa wilacuyninta mana mansapaypa wilacunayquipä. Pitapis mana mansapaypa wilacunayquipäga Santu Espiritumi imaypis yanapaycäshunqui. Sayno yanapaycäshunqui umayquiman maquëta churaycur gampä Tayta Diosta manacushgä junagpita-pasami. 7Manami pitapis mansanansipäsu Tayta Diosninsega Santu Espirituta nogansiman cachamush, sinöga mana mansapaypa ali wilacuyninta pitapis wilapänansipä, pï-maytapis cuyapänansipä y shumag tantyacuycur imatapis ruranansipämi. 8Santu Espíritu sayno yanapaycäshuptiquega mana pengacuypa Jesucristupa wilacuyninta wilacuy. Saynöpis ama pengacuysu ali wilacuyninta wilacushgäpita wanusicog runatano prësu wichgaräsiyämaptinpis. Saypa trucanga runacuna nacasiyäshuptiquipis ali wilacuyninta imaypis wilacuy. Sayno wilacunayquipämi Tayta Diosninsi imaypis yanapaycäshunqui. 9Tayta Diosninsega jusansicunata perdonar salvamashcansi pay munashgannöna cawanansipämi. Salvamänansipäga manami imatapis alita rurashcansisu. Saypa trucanga jusayog cashgapis cuyapämashpansimi salvamashcansi. Cuyapämashpansi sayno salvamänansipäga Tayta Diosninsi cay pasata manarä camarmi mayna acramargansi. 10Saymi Jesucristuta cay pasaman salvamänansipä Tayta Diosninsi cachamorgan. Paypa wilacuyninta chasquicur salvash carnami wanushpansi pamparashgalansichöga quëdashunpänasu, sinöga cawarircamur gloriachömi imayyagpis cawashunpä. 11Jesucristupa wilacuyninta wilacur purinäpämi Tayta Diosninsi nogata acramash. Saymi apostolnin car pï-maytapis say ali wilacuyta yachaycäsë. 12Sayno wilacushgäpitami carcilcho wichgaraycä. Jesucristupa wilacuyninta wilacushgäpita carcilcho wichgararpis manami pengacösu. Imano nacarpis noga musyä payman yäracuptë gloriaman pushamänanpä cashgantami. 13Timoteo, Jesucristupa wilacuyninta yachasishgänöla gampis yachasinqui. Saynöpis Jesucristuman imaypis yäracunqui y pï-maytapis cuyapanqui. 14Jesucristupa wilacuyninta pipis lutanta yachasiptenga waugui-panicunata tantyasinqui say lutan yachasishgancunata mana chasquipäyänanpä. Tantyasinayquipäga Santu Espiritumi yanapäshunquipä. Paymi shongunsicho imaypis caycan yanapämänansipä. 15Musyashgayquinöpis Asia provinciacho tag waugui-panicuna saysicami Jesucristupa wilacuyninta wilacushgäta manana criyiyannasu. Saynömi Figeluwan Hermogenispis Jesucristupa wilacuyninta wilacushgäta manana cäsucuyannasu. 16Onesíforumi isanga Romaman chaycamur jucla ashimargan tarimashganyag. Carcilcho prësu caycaptë yanapämashganpita runacuna jamuräyänanpä cashganta musyarpis payga mana pengacuypami imaypis watucamash. Paypa wayincho tagcunapä Tayta Diosninsipa bendicionnin cayculäsun. 18Saynölami Efeso marcachöpis payga shumag yanapämashcansi. Señorninsi Jesucristo payta cuyapayculäsun runacunata juzganan junag.


text: 1Cheqan kajta mask'ajkuna, Tata Diosta mask'ajkuna, uyariwaychej: Qhawariychej ima chhankamantachus ch'eqosqa kasqaykichejta, ima canteramantachus orqhosqa kasqaykichejta. 2Qhawariychej ñawpa tataykichej Abrahamta, ñawpa mamaykichej Saratawan. Paykuna manaraj wawasniyoj kashajtinku, Noqaqa Abrahamta wajyarqani, bendecerqani, miracherqanitaj. 3Cheqamanta Tata Diosqa Sión llajtata sonqochanqa, jinallataj ch'in raqaykunata khuyakuywan qhawanqa. Ch'aki ch'in jallp'asninta qhallallarichenqa, imaynatachus Edén huertata qhallallaricherqa, ajinata. Chaypeqa may kusikuy, Diosta jatunchay, takiykuna ima kanqa. 4Uyariwaychej llajtas, naciones ima. Noqa uj yachachiyta orqhosaj. Noqaqa leyta churasaj, justiciaytaj tukuy nacionespaj uj k'anchay kanqa. 5Qayllallapiña kashan cheqan kayneyqa; salvacionneyqa llojsimunña, makiytaj justiciata apamonqa nacionespaj. Mama qocha kantuspi tiyakojkunaqa Noqata qhawarimuwanqanku, makiypa atiynimpitaj suyakonqanku. 6Cielota qhawariychej; kay pachatapis qhawariychej. Cieloqa q'oshñi jinalla chinkariponqa, jallp'apis p'acha jinalla thantarparikonqa. Chaypi tiyakojkunapis ch'uspis jina wañuranqanku. Noqaj salvacionniyrí wiñaypaj kanqa. Cheqan kayneyqa mana jayk'ajpis chinkanqachu. 7Uyariwaychej, cheqan kajta rejsejkuna, yachachiyniyta sonqoykichejpi jap'ejkuna: Runas qankunamanta millayta nisqankutaqa ama manchachikuychejchu, amataj chay jinatapuni alqochakusqankuraykoqa q'enaqakuychejchu. 8Paykunaqa tukukonqanku thutaj thutasqan p'acha jina, thutasqa millma jinataj. Noqaj cheqan kayniyrí wiñaypaj kallanqapuni, salvacionniypis wiñay wiñaynintimpaj kanqa. 9Tata Diospa makin, rijch'ariy, rijch'ariy ari atiyniykiwan; imaynatachus unay ruwaj kanki, jinata rijch'ariy, ñawpa tiempospi jina. Manachu Qanqa Rahabta chhikan chhikanta t'isarparerqanki, chay mama qochapi sierpeta? 10Manachu Qanqa jatun qochata ch'akicherqanki chay chhika ukhu yakuta? Chaypeqa uj ñanta ruwarqanki, chayninta librasqa israelitas chimpanankupaj. 11Cheqamanta Tata Diospa preciowan kacharichisqasnenqa kutimponqanku. May kusiywan takirispa, Sión llajtaman chayamponqanku; kusiyllapipuni kanqanku. Paykunata kusikuy taripanqa; nanaywan, waqaywantajrí chinkaponqanku. 12Noqamin kani sonqochajniykeqa. Pitaj qan kanki wañoj runata manchachikunaykipajri? Qhora jina wañoj, chay runatachu manchachikunki? 13Ruwasojniyki Tata Diosmantaqa qonqapunkiñachu, cielota jatunman aysajmanta, kay pachaj cimientosninta churajmanta? Qanqa tukuy p'unchaynintin manchachikuspallapuni kanki, pichus llakichisuspa, phiñakuynimpi chinkachisuyta munarqa, chaymanta. Kunan maytaj chay jinata llakichisuspa purej runaj phiñakuyninri? 14Carcelpi ñak'arichisqa kajqa usqhayllata kacharichisqa kanqa. Mana carcelpi wañonqachu, manataj yarqhaymantapis ch'ayñanqachu. 15Noqa kani Señorniyki Tata Dios; suteyqa Tukuy Atiyniyoj Tata Dios. Noqamin mama qochataqa sinch'ita qhollchoqeyachini, pata patasta oqharichini. 16Nisqasniyta simiykiman churarqani, makiypa llanthumpitaj pakarqayki. Cielota jatunman aysaspa, kay pachaj cimientosnintapis churaspa, Sionman nerqani: Qanqa Noqaj aylluy kanki, nispa. 17Jerusalén, rijch'ariy, rijch'arikuy, sayarikuy. Qanqa Tata Diospa k'ajaj phiñakuynimpa copanta kikin makinmanta jap'ispa ujyarqanki. Qanqa machachej phiñakuynin copamanta qonchuntinta ujyaykorqanki. 18Tukuynin wawasninmanta mana ujllapis payta pusaj kanchu; mana mayqen uywasqan wawallampis makinmanta aysarej kanchu. 19Kay iskay llakiykuna qantaqa qhatirisorqa: Llajtaykeqa tukuchisqa ch'impacha saqesqa karqa, runasniykitaj yarqhaywan, espadawantaj wañurachisqa karqanku. Chaypacha pitaj qanmanta llakikonqari? Pitaj sonqochaykurisonqari? 20Churisniykeqa yarqhaywan llawch'iyaspa, tukuy ñan pataspi wijch'urayashanku, tojllapi jap'isqa tarukas jina. Tata Diospa k'ajaj phiñakuyninwan castigasqa kanku, Diosniykej k'amisqan. 21Llakisqa llajta, mana vinollawan machasqa, kayta uyariy: 22Tukuyta Kamachej Tata Dios, ayllunman sayasqa Diosniykeqa ajinata nin: Qhaway, umata muyuchej phiñakuyniywan kaj copayta makiykimanta oqharikapuniña; kunanqa manaña jayk'ajpis chay phiñakuyniytaqa ujyankichu. 23Chaytataj, ñak'arichisoj kanku, chaykunamanñataj qosaj, pikunachus nisoj kanku: Pampaman siriykuy, pataykita purinaykupaj, nispa, chaykunaman. Qantaj paykunata kasuspa, pampaman sirerqanki, paykunataj pataykita ñanta jina purerqanku.


text: 1Yaha̱ cuan ta nyehi̱ chi ra cuví Mbee Luhlu, nanyaá ra nu yucu Sión. Ta chihin ra tayucú cientu uvi xico cumi mil ñáyɨvɨ cha nyaá sɨvɨ ra tyaan ta sɨvɨ Sutu ra. 2Tyicuan ta chiñi̱ noo cha cayu cha quichi ityi andɨvɨ, tari cayu cuaha yuvi nahnu. Ta tari cahán savi cha ñihi xaan, o tari noo ndusu cha cuaha xaan ra casacuacú arpa. 3Ta cachitá ñu noo yaa chaa nuu tyayu Nyoo, ta nuu ndɨ cumi cha nyitó cuan, ta nuu tandɨhɨ ra cha vaha chahnu cuan. Ta yori cuví cutuhva yaa cuan, ɨɨn ri maa cientu uvi xico cumi mil ñu cha cacu̱ añima sɨquɨ ñuhu ñayɨvɨ̱. 4Ican ñu ihya cuví ñu cha ña chicoo̱ cuatyi ñu chihin inga rayɨɨ ta nɨ ri rayɨɨ chihin inga ñusɨhɨ, vatyi ii ndoo ñu, ta nyicón ñu chi ra cuví Mbee Luhlu tandɨhɨ ri ityi nu cuahan ra. Cacu̱ añima ñu ta cuví ñu ñu xihna ca chaha̱ cuenda ñu chi ñu chi Nyoo ta chi ra cuví Mbee Luhlu. 5Yori cuví catyi vatyi cuendu ñu, vatyi ni noo cuendu ña tuhvá ñu cahan. Yucuan chaha ñahri cuatyi ñu nuu Nyoo. 6Tyicuan ta nyehi̱ inga ángel cuahan ndava ra andɨvɨ. Ta nyisó ra tuhun Nyoo cha ma ndɨhɨ ca maa, ta ican tuhun ihya cuví cha sacacú ra Cristo añima yo, Vatyi cusacoto ra tuhun ihya chi ñáyɨvɨ iyó sɨquɨ ñuhu ñayɨvɨ̱, ñáyɨvɨ ndɨhɨ ri ñuu nahnu, ta ndɨhɨ ri ñuu nyihi, ta ñáyɨvɨ ndɨhɨ ri tata, ta ñáyɨvɨ sɨɨn sɨɨn sahan cahan. 7Ta ñihi xaan caha̱n ra ta catyí ra: ―Na yuhvi ndo chi Nyoo, ta sa̱cahnu ndo chi ra. Vatyi cha chaa̱ cuhva cha cua cutuñi chi ñáyɨvɨ. Sa̱cahnu ndo chi ra savaha̱ andɨvɨ ta ñuhu ñayɨvɨ̱, ta tyañuhu ta ndohyo ndutya. 8Tyicuan ta cuahan inga ángel cuan chata ra, ta catyí ra: ―Cha canacava̱ ñuu Babilonia cahnu vityin, cha tanɨ̱ chi. Vatyi ñu iyó ñuu cuan sañaha̱ ñu chi inga ñáyɨvɨ iyó sɨquɨ ñuhu ñayɨvɨ̱ cha quiñi caa tari sacuví maa ñu. Tari quɨvɨ cha sacuɨñɨ̱ ñu chi ñu chihin vinu ña vaha cuví cuan. 9Ta nacaha̱n ángel cu uñi chihin cha ñihi ndusu ra ta catyí ra: ―Tatu nya noo ñu sacahnú ñu chi quɨtɨ quiñi caa cuan ta chi xiñahñu tɨ, o chahá ñu chi ñu cha cunyaa tuñi tɨ tyaan ñu, o ndaha ñu, 10cunyehe xaan ñu tɨndoho vatyi cutyihi Nyoo chi ñu nu ñuhu̱, ta nu azufre tari cha cusacoho Nyoo noo vinu xaan chi ñu. Ta chihin nuu ángel ta chihin nuu ra cuví Mbee Luhlu cucuvi cuan. 11Ta ñuhma cha quitá nu nyehé ñu tɨndoho cuan tyicuan ri maa cuquita chi. Ta ma nyitatu maa ñu ndiyaca ta ñiyaca nu cohon ñu yucuan, vatyi sacahnu̱ ñu chi quɨtɨ quiñi caa cuan ta chi xiñahñu tɨ, o chaha̱ ñu cha cunyaa tuñi sɨvɨ tɨ chi ñu. 12Yucuan chaha ñu yɨhɨ́ cuenda Nyoo, ñu quichahá tuhun cahán ra, nɨɨ iñi ñu chinó iñi ñu chi ra Jesús ta cuñí chi cha cunyee xaan iñi ñu cha nyehe ñu tɨndoho sacuvi inga ñáyɨvɨ. 13Tyicuan ta chiñi̱ noo ndusu cha quichi̱ ityi andɨvɨ, ta catyí chi chii tyehe caa: ―Tya̱a tuhun ihya: “Vityin ta ityi nuu ca, sɨɨ xaan cucuvi chi ñu chihi̱ ta chinó iñi ñu chi Sutu Mañi yo.” Ndicha, catyí Tatyi Ii Nyoo vatyi cunyitatu ñu chihin tyiño sahá ñu. Ta ɨɨn ri cuhun cha vaha cha sacuví ñu chihin ñu. 14Tyicuan ta nanyehi̱ ta nyehi̱ noo vico cuichin. Ta sɨquɨ vico cuan nyaá noo rayɨɨ cha ndicha cuii maa cha quichi̱ nya gloria. Ta yɨhɨ́ noo corona xuhun cuaan xiñi ra. Ta yɨhɨ́ ndaha ra noo mityi cutya ta xaan. 15Ta quita̱ nonga ángel chichi vehe ñuhu ta chaa canachaa̱ ra chi ra nyaá sɨquɨ vico cuan. Ta catyí ra: ―Vityin sa̱ha tyiñon chihin mityun, ta na satacon cosecha cha iyó sɨquɨ ñuhu ñayɨvɨ̱. Vatyi cha chaa̱ cuhva, ta cha iyó sɨquɨ ñuhu ñayɨvɨ̱ cha chityí chi ―catyi ra. 16Tyicuan ta ra cha nyaá sɨquɨ vico cuan sayaha̱ ra mityi ra sɨquɨ ñuhu ñayɨvɨ̱, ta nasataca̱ ra cha iyó nuu chi. 17Tyicuan ta inga tucu ángel quita̱ chichi vehe ñuhu cha nyaá andɨvɨ. Ta nyisó tucu maa ra noo mityi cutya cha xaan vavaha. 18Ta nu nyaá arta quita̱ tucu nonga ángel cha iyó ityi chi cha cunyaca ñaha chi ñuhu̱ cha cayú. Ta canachaa̱ ra ta cana̱ ra chi ra cha nyisó mityi cutya cha xaan cuan. Ta catyí ra chi ra: ―Sa̱ha tyiñon chihin mityi xaan cha nyisón chiña, ta na satacon vatu tɨchaha ndɨvɨ cha iyó sɨquɨ ñuhu ñayɨvɨ̱, vatyi cha chityi ―catyí ra. 19Ta ángel cuan sayaha̱ ra mityi ra sɨquɨ ñuhu ñayɨvɨ̱ ta chahnya̱ ra tɨchaha ndɨvɨ cha iyó sɨquɨ ñuhu ñayɨvɨ̱. Ta tyihi̱ ra noo nu tyihi ra vatyi cucuhñi ra ta quita ndutya chi. Ta cha tyehe caa cuñí chi catyí cha cutachi tuñi Nyoo chi ñáyɨvɨ. 20Ityi chata ñuu cachahñi̱ ra tɨchaha ndɨvɨ cuan, ta cuñí chi catyi vatyi cachihi̱ cuaha xaan ñáyɨvɨ, ta nu cuvi̱ cuan, cama xaan cama xaan nɨñɨ ñu chatɨ. Ta chaa chi nya nu sucun nu nyaá frenu yuhu caballu ta tari cuhva noo uñi cientu kilómetro chinó nɨñɨ cuan.


text: 1Ñatac nunacunap juc limaynincunaćhu limaptïpis, aśhta anjilcunap limaynincunaćhu limaptïpis, mana cuyacuyniyu cayal'a läta chanchanyäcänüllam ütac latillu ćhinćhinyäcänüllam cayá. 2Chaynütac Diospa shiminta willacuyta atipalpis, lluy pacaśhancunäta tantialpis, lluy yaćhaycunäta yaćhalpis, chaynütac sumä chalapacuynïwan ulucunäta juc-läduman aśhuyächiptïpis, cuyacuyniyu mana cayal'a, manam imapischu caśhä. 3Chaynütac llapa cänïcunacta wacchacunäman aypuyalpis, aśhta nuna-masï-laycu cañaycuśha cayalpis, cuyacuyniyu mana cayal'a chay lulaynïcunawan manam imactapis julucüchu. 4Aśhwanpam ima ayca captinpis cuyacuyniyücá: alcaycun, llaquipaycun, manam lägacuyanchu. Manam balaquïrutucunchu nïtac nunatucunpischu. 5Manatacmi nanä shimichu, manam quiquillanpächu imapïpis wañupacuyan, manam imallapïpis piñacuyanchu, nïtac mana allin lulaśhancunapi śhun'unćhu uywayanchu. 6Rasunpa cuyacuyniyücá manam imaypis mana allincäpïta cushicunmanchu, aśhwanpam rasuncäpi imaypis cushicun. 7Cuyäcá cuyaśhancätam ima ayca cacuptinpis imaypis mana caćhaycunchu; paymanmi imaypis chalapacun; paypi allincätam imaypis alcaycun; imaypis ama-pacha nil śhalcuycun. 8Cuyacuyca mana camacä wiña-wiñaypämi. Ñatac Diospi willacuy cäcunäpis camacällam; imaymana limaycunaćhu limaycunäpis chincacüllam; yaćhaycunäpis manañam can'añachu. 9Canan waquinllantam tantianchicpis, waquinllantatacmi willacunchicpis. 10Ñatac sumä-sumä caycunanchic muyunca ćhämuptinmi ichá cay pishïlla caycuśhanchic'a camacan'a. 11Ya'a uchuyllalä cayal limaläpis, tantialäpis, umachaculäpis uchuy walaśhchanüllam. Wayapälulmi ichá uchuylla caynïta juc-läduman caćhaycülú. 12Canan'a parti-partillactam aspa-aspallacta juc ispïjućhünuy licayanchic. Juc muyunmi ichá tuquicta licaśhun. Canan'a manalämi sumätachu lisinchic. Juc muyunmi ichá ya'anchicta lisimäśhanchicnuy lisishun. 13Canan'a imaypis mana camacä quimsallam cayan: chalapacuyca, mana jucmanyällal alcayca, cuyacuycäpis. Ñatac cay quimsanpïta mas allin puydïcá cuyacuycämari.